समाचार – Aapan Birgunj\nअंतराष्ट्रीय प्रादेशिक रक्सौल आसपास राष्ट्रिय स्थानिय\nवीरगंज, २१ आषाढ़ । पर्सा के जगरनाथपुर गांवपालिका के वाड नम्बर ४ जगरनाथपुर मे जिल्ला स्तरीय रंगशाला निर्माण हो रहल बा । गांवपालिका से संघ सरकार के युवा तथा खेलकूद मंत्रालय के ५० लाख रोपेया के लागत मे रंगशाला निर्माण हो रहल गांवपालिका अध्यक्ष जालिम मिया जानकारी करवले । ५ बिगहा क्षेत्रफल भइल सार्वजनिक […]\nकाठमाण्डू, २१ आषाढ़ । काठमाण्डू के बनियाटार के १२ आ १४ साल के लड़की के बलात्कार करे के आरोप मे एक जने के प्रहरी पकडले बा । पकड़ाएमे अपने आपके के विश्व हिन्दू महासंघ के पदाधिकारी आ यूट्यूबर बतावे वाला अर्जुन शिवाकोटी बाड़े । उ पीड़ित लड़की के परिवार के हत्या करे के धम्की दे […]\nवीरगंज, २० आषाढ़ । प्रतिनिधि सभा सदस्य प्रदीप यादव आपन सेवा सुबिधा के रकम से वीरगंज-रक्सौल के जोड़ेवाला जरजर बनल पुल के मरमत करवले बाड़े । पर्सा क्षेत्र नम्बर १ से निर्वाचित प्रतिनिधिसभा सदस्य यादव सांसद वापत मिलेवाला तलब भत्ता के रकम प्रयोग कर के सीमावर्ती भारतीय शहर रक्सौल के जोड़ेवाला वीरगंज रक्सौल मितेरी पुल […]\nवीरगंज, १९ आषाढ़ । पर्सा गणतन्त्र नेपाल के पहिलका प्रधानमन्त्री एवम नेपाली कांग्रेस पार्टी के पूर्व सभापति स्व. गिरिजा प्रसाद कोइराला के ९६ वा जन्म जयन्ती के अवसर पर आज बृक्षारोपण कईल गईल । फाउंडेशन पर्सा अनेकन प्रजाति के २ सय ४३ गो बृक्ष रोपेले बा जानकारी करवलख । फाउंडेशन आम, लीची, कटहर, नीम समेत […]\nकाठमाण्डू, १८ आषाढ़ । रौतहट इट्टा उधोग मे जियते आदमी के जरावल १३ साल पहिले के घटना मे सामील आरोप मे प्रहरी एक जने के पकडले बा । राजपुर नगरपालिका वाड ६ के ३४ साल के शेष सरोज (शेष सराज) के बियफे के दिने बारा के सिमरौनगढ़ नगरपालिका के नेपाल भारत सिवान क्षेत्र से पकडल […]\nवीरगंज, १८ आषाढ़ । वीरगंज महानगरपालिका समेत अनेकन स्थान से अनेकन समय मे भुलाइल आ चोरी भइल मोबाइल वीरगंज प्रहरी मोबाइल धनी के वियफे के हस्तांत्रण कईले बा । जिल्ला प्रहरी कार्यालय पर्सा मे देहल गइल मोबाइल भुलाइल सम्बन्धी के निवेदन ऊपर अनुसंधान करत खोज तलास कर के अनेकन कम्पनी के १८ गो मोबाइल सम्बन्धी […]\nवीरगंज, १८ आषाढ़ । नेकपा पार्टी भीतर आन्तरिक विवाद बढ़रहल समय कुछ युवा लोग बियफे के दिने राजधानी मे प्रधानमन्त्री केपी शर्मा ओली के समर्थन मे जुलूस निकलले बा लोग । युवालोग प्रधानमन्त्री ओली देश आ जनता के पक्ष मे बढ़िया कम कर रहल क़हत उनका समर्थन मे जुलूस निकलले बा लोग । राजधानी के […]\nकाठमाण्डू, १८ आषाढ़ । बियफे के दिने ४ सय ७३ जने मे अउरी कोरोना संक्रमण पुष्टि भइल बा । संक्रमित मे से २८ जने काठमाण्डू जिल्ला से बा लोग स्वास्थ्य तथा जनसंख्या मंत्रालय जानकारी देहले बा । काठमाण्डू जिल्ला से १७ महिला आ ११ जने पुरुष मे संक्रमण के पुष्टि भइल बा । बियफे के […]\nकोरोना संक्रमण से डेढ़ बरिस के बच्चा के मृत्यु\nकाठमाण्डू, १८ आषाढ़ । कोरोना संक्रामण से डेढ़ महिना के बच्चा के इलाज के क्रम मे मृत्यु भइल बा । त्रिवि शिक्षण अस्पताल मे घेंट मे समस्या देखला के बाद इलाज खातिर भर्ना भइल उनकर आपरेशन से पहिले परीक्षण कईला पर मंगर के दिने कोरोना संक्रामण के पुष्टि भइल रहे । उ बच्चा के बुध […]\nजगरनाथपुर गांवपालिका मे ग्यास लीक हो के भइल आगलागी मे एक के मृत्यु २ जने घायल\nपोखरिया, १८ आषाढ़ । पर्सा के जगरनाथपुर गांवपालिका वाड नम्बर २ दसौता मे राति खाना पका रहल अवस्था मे ग्यास सिलिन्डर ली हो के भइल आगलगी मे एक जने के इलाज करत बेरा मृत्यु भइल बा आ २ जने घायल बा लोग । मृत्यु होखे मे ७० साल के सारदा देवी रहल बाड़ी । घायल […]\nछिपहरमाई मे फंसरी लगा के लटकल एगो १८ साल के लड़की के लाश मिलल\nवीरगंज, १७ आषाढ़ । पर्सा के छिपहरमाई गांवपालिका मे फंसरी लगा के लटकल अवस्था मे एगो लड़की के मृत शरीर मिलल बा । छिपहरमाई गांवपालिका वाड नम्बर ४ नवका टोला निवासी सम्भू महतो केवट के १८ साल के बेटी के मृत शरीर फंसरी लगा के लटकल अवस्था मे मिलल बा पर्सा प्रहरी नायब उपरीक्षक गौतम […]\nप्रदेश नम्बर २ के संचार विधेयक पत्रकार लोग जरवलख\nजनकपुरधाम, १७ आषाढ़ । प्रदेश नम्बर २ मे बितल शनिचर के पारित भइल संचार विधेयक निरंकुश शैली के क़हत जनकपुर के पत्रकारवर्ग विधेयक के जरवले बा लोग । पत्रकार के ही जुर्माना लगावे के आ संचारसम्बन्धी उपकरण जफत करे के लिखल विधेयक के पारित कईल गइल क़हत पत्रकारलोग जनक चउक पर धर्ना देत विधेयक जरवले […]\nनागरिकता संशोधन विधेयक के विरोध मे नागरिक अभियान के वीरगंज मे विरोध प्रदर्शन\nवीरगंज, १७ आषाढ़ । नागरिकता विधेयक के विरोध मे नागरिक अभियान बुध के दिने वीरगंज मे प्रदर्शन कईले बा । वीरगंज के मुख्य शहर परिक्रमा कर के घण्टाघर मे कोण सभा पूरा कईले रहे । विरोध कार्यक्रम मे सहभागी स्थानीय नेतालोग नागरिकता विधेयक वापिस ना लेहला पर आंदोलन से सृजना होखेवाला अप्रत्यासित अवस्था के पूरा […]\nवीरगंज, १७ आषाढ़ । वीरगंज महानगरपालिका वाड नम्बर ८ मे करीब १८ साल के एक युवक फंसरी लगा के आत्महत्या कईल अवस्था मे भेंटल बाड़े । वीरगंज के गहवा मे रहत आइल बृजकिशोर साह के छोट बेटा अपने घर मे फंसरी लगा के झुलल अवस्था मे मिलले । घटना के कारण अभी ले पता नईखे […]\nवीरगंज के मुख्य सड़क पर सड़क-डिभइडर\nवीरगंज, १७ आषाढ़ । वीरगंज के व्यवस्थापन आ ट्राफिक व्यवस्थापन मे सहजता लियावे खातिर आज वीरगंज मे मुख्य सड़क मे बुध के दिने सड़क डिभाईडर राखल गईल । वीरगंज महानगपलिका, जिल्ला प्रहरी कार्यालय पर्सा आ ट्राफिक प्रहरी के समन्वय मे डिभाईडर राखल गइल । एगो कार्यक्रम के बीच मे नगर प्रमुख विजय कुमार सारावगी यी […]\nवीरगंज, १६ आषाढ़ । पर्सा से श्रोत ना खुलल ९१ हजार भारतीय रोपेया सहित एक जने पकडाइल बाड़े । पकड़ाए मे पोखरिया नगरपालिका वाड नम्बर २ लमरिया निवासी २८ साल के मनोज यादव रहल बाड़े । सशस्त्र प्रहरी बल बॉर्डर आउट पोष्ट अलौ के सशस्त्र प्रहरी नायब निरीक्षक रामशरण पुड़ासैनी के नेतृत्व के टोली उनका […]\n३१६ जने मे कोरोना पुष्टि, देश मे संक्रमित के संख्या १३ हजार ५ सय ६४ पहुचल\nवीरगंज, १६ आषाढ़ । नेपाल मे कोरोना वायरस COVID-19 संक्रमित के संख्या १३ हजार पाँच सय ६४ पहुचल बा । मंगर के ही खाली ३१६ जने के रिपोर्ट पॉज़िटिव आईला के साठे ही संक्रमित के संख्या १३ हजार पाँच सय ६४ पहुचल बा । स्वस्थ्य तथा जनसंख्या मन्त्रालय के प्रवक्ता डा. जगेश्वर गौतम के हिसाब […]\nकलेया, १५ आषाढ़ । आजू राष्ट्रिय धान दिवस के अवसर पर कलेया के स्थानीय लोग कलेया के मुख्य चउक पर सड़क पर किता काट करत धान रोपले बा लोग । पाँक आ कादो से धानखेती बनल सड़क के अवस्था प्रति संबन्धित निकाय के ध्यानकर्षण होखे सोच से कलेया के भरत चउक आ घण्टाघर के बीच […]\nवीरगंज, १५ आषाढ़ । वीरगंज महानगरपालिका वाड नम्बर १२ के युवा लोग वाड कार्यालय ऊपर अनियमितता के आरोप लगावत नगर प्रमुख के ज़रूरियात छानबिन करे खातिर ज्ञापन बुझवले बा लोग । वाड कार्यालय के सेवा आ असंतुष्ट मुर्ली के युवा समाज नगर प्रमुख के ७ बूँदा उल्लेख ज्ञापन बुझावत आवश्यक कारवाही करे के मांग कईले […]\nपकहामैनपुर वाड नम्बर ३ के रास्ता मरमत ना भइला से स्थानीय जनता के समस्या\nवीरगंज, १५ आसाढ़ पर्सा के पकहामैनपुर गांवपालिका वाड नम्बर ३ के स्थानीय जनता गावनपालिका आ वाड कार्यालय गाव के विकास मे ध्यान ना दे रहल के ओरहन सुनवले बा लोग । चुनाव जितला के एतना दिन बितला के बाद भी वाड कार्यालय आ गांवपालिका गाव मे आवेजाए वाला मुख्य सड़क तक नईखे बनावे सकले लोग […]


आंख के आन्हर - जगदीश खेतान - मैना: भोजपुरी साहित्य क उड़ान (Maina Bhojpuri Magazine)\nHome जगदीश खेतान Bhojpuri Kahani आंख के आन्हर - जगदीश खेतान\nआंख के आन्हर - जगदीश खेतान\nई सन 1971 के बात हऽ। पाकिस्तान आ भारत मे लड़ाई शुरु हो गईल रहे। पूरा देश मे येगो उत्साह छा गईल रहे। हर जगह येही के चर्चा होत रहल। बुझात रहल की लड़ाई लंबा खिंची। रात के ब्लैक आऊट होखे लागल।\nसेठ चंदूलाल जब कालेज मे पढत रहलं त एन.सी.सी के कैडेटो रहलं। खेलकूद में भी उत्साह से भाग लेत रहलं।दौड़ में भी भाग लेत रहलं बाकी हर बेरी पीछे से प्रथम आवत रहलं। हां वजन उठवले आ फ्री स्टाइल कुश्ती मे हरदम प्रथम पुरस्कार पावत रहलं कांहे कि इनके वजन वर्ग मे दूसर प्रतियोगी मिलल ओतने मुश्किल रहल जेतना कि गदहन के कपारे सींग होखल।\nसन 1965 के लड़ाई के बादे कानपुर मे "नागरिक सुरक्षा दल" के गठन भईल रहल। सेठ चंदूलाल भी बड़ा उत्साह से ओमे आपन नाम लिखवलं। ओ समय ऊ खाली चंदूलाल रहलं।सेठ नाही बनल रहलं। "नागरिक सुरक्षा दल" के गठन येही उद्देश्य से भईल रहल कि देश पर संकट अईले पर येकर सदस्य आपन सगरो ताकत लगा के नागरिक सुरक्षा के भार संभार लीहं।\nचंदूलाल क सपनो मे ई आशा ना रहल कि सुरक्षा दल के गठन भइले के थोड़े दिन बादे, लड़ाई शुरू हो जाई और उनहू के लड़ाई मे सेवा देवे के पड़ी। ऊ इ जनतं त भुलाउ के आपन नाम नागरिक सुरक्षा दल मे ना लिखवतं।\nनागरिक सुरक्षा दल के सदस्य अन्हार होते अपने डयूटी पर निकल जात रहलं।पारा-पारी सब सदस्यन के रात-रात भर जाग के पहरा देत रहलं।\nसेठ चंदूलाल के तीन चीज पर बस ना रहल। पहिला मेहरारू दूसर खाना और तीसर नीद पर। वइसे तऽ ऊ अपने बहादुरी के बड़ा डींग हांकत रहलन लेकिन अपने मेहरारू के सामने पड़त भर मे उनके सगरो हिम्मत जवाब दे देत रहल आ ऊ भीगी बिल्ली बन जां।\nऊ बहुते मोट-झोट रहलं।डॉक्टर उनके कम खाये\nके हिदायत कईले रहलं बाकी खयका सामने देखते ऊ हिदायत भुला जां आ डट के खयका पर हाथ मारत रहलं।नीद के तऽ ई हाल रहल कि जागत कम रहलं आ सुतत ज्यादा रहलं। दूसरे के ओंघातो देखें त इनके नींद आवे लागे।सिनेमा के परदा पर केहू के सूतत देख लें तऽ इनके नाक संगीत सुनावे लागे। ऊ अपने कक्षा मे सबसे पाछे वाला सीट पर बैठे कि सूतले के आराम रहे।\nचंदूलाल के डियूटी कब्बो-कब्बो रतीयो मे लाग जा। लड़ाई शुरु भईले के पांच दिन बाद ऊपर से आदेश आईल कि नागरिक सुरक्षा दल के सब सदस्य लोगन के मेडिकल जांच कईल जा और जे फिट होखे ओके तुरते मोर्चा पर भेजल जां। सब सदस्य लोगन के जांच भईल।चंदूलाल के भी जांच भईल आ उनके शारीरिक रुप से फिट पावल गईल। खाली आंखी के जांच बाकी रहल।दूसरे दिन आंखी के जांच होखे के रहल।ये ही चिंता मे उनके रात भर नींद ना आईल। कब्बो एकाध गो झपकियो आईल त ऊ अपने के छम्ब आ कसूर मे लड़त आ गोली खात देखलं।\nभिनसहरे ऊ हमरे पास आ धमकलं आ आपन परेशानी बतवलं। रात के सपनवो बतईलं। ऊ डेरात रहलं कि कहीं सपनवा सच न हो जा। ऊ कवनो उपाय बतावे के कहलं जेसे उनके लड़ाइ के मोर्चा पर न जाये के पड़े। हम उनके येगो आसान उपाय बता देलीं।\nदूसरे दिन उनके आंखी के जांच करावे खातीर डॉक्टर सेठ के सामने हाजिर होखे के पड़ल। डाकटर के डिसपेन्सरी के अंदर समनवे अक्षरन वाला बोर्ड लागल रहल जेके पढा के आंखीन के जांच कईल जात रहल।डाःसेठ पूछलं कि सामने बोर्ड के सबसे ऊपर वाला के लाइन में का लिखल बा, त ऊ हमरे सिखवले के अनुसार चंदूलाल तुरते बोललं कि "कईसन लाइन?"\nडॉक्टर सेठ झुंझला के बोललं "ऊ समनवे उज्जर रंग के बोर्ड पर करीया रंग से कई गो लाईन लिखल बा ओमे सबसे उपर वाला पहिला लाइन मे का लिखल बा?"\nचंदूलाल रटल-रटावल बोललं"कईसन बोर्ड?"\nडा. सेठ परीशान होके मन ही मन कहलं कि कवने आन्हर से पाला पड़ल बा कि बोर्ड तक ना दिखाता। तब्बो आपन गुस्सा दबा के कहलं "अरे ऊ का सामने देवाल पर बोर्ड लउकता।"\nयेकरे जवाब मे चंदूलाल कहलन "कइसन देवाल ?"\nई जवाब सुनले पर डॉक्टर सेठ चुप ना रही पईलं और अपने हृदय के उदगार ये शब्दन मे व्यक्त करे लगलं "लोग केतना आन्हर बा जो अइसनो अन्हरन के आंखी के जांच करावे बदे भेज देला जेके बोर्ड आ देवाल तक ना दिखाई देला ई मोर्चा पर जाके खाक निशाना लगइहं।ई ससुरा त लड़ाई मे जाई त बेमौत मारल जाई।\nडॉक्टर सेठ अपने सहायक के बोला के कहलं "येगो रिक्सा बुला के आ इनके हाथ पकड़ के रिक्सा पर बइठा द।" उनके सहायक रिक्सा ले आईल आ उनके हाथ पकड़ के ओपर बइठा देलस।\nलोग परीक्षा मे पास भइले पर मिठाई बांटेला आ खुशी मनावेला बाकी ओ दिन चंदुलाल आंखी के परीक्षा मे फेल भइले पर जौन मिठाई बटलं ओइसन मिठाई आज ले केहू ना बंटले होई। परीक्षा मे फेल भइले पर चंदूलाल से प्रेरणा लेके अगर लोग मिठाई बांटे लागे त चीनी के अकाल हो जाई आ मिठाई बेचे वाला लाल आ दुनिया खुशहाल हो जाई।\nये घटना के दू-चार दिन बाद के बात हऽ। शहर के "हीर"टाकीज मे बड़ा नीक फिलीम लागल रहे।सेठ चंदूलाल भी बालकनी के टिकट कटा के अपने सीट पर बइठ\nगइलं आ फिलीम शुरु होखे के अगोरा करे लगलं। तब ले उनके बुझाइल कि बगली मै जौन आदमी बइठल बा ओके कहीं देखल बा आ चीन्हार बुझाता।दिमाग पर जोर देलं बाकी इयाद ना पड़ल। एक बेर सोचलं ओही से पूछ के देखीं। ऊ मुह खोल के पूछे के रहलं कि तब तक उनके इयाद आईल कि अरे ई त उहे आंख वाला डॉक्टर सेठ हवे।उनके चीन्हते उ धक रही गईलं। उनके चिंता लागल कि कहीं डॉक्टर उनके चीन्ह न ले नाही त बड़ा मिट्टी पलीद होई।लड़ाई के मोर्चा पर भी जाए के पड़ सकेला।\nचंदूलाल अकील के कमजोरों न रहलं। उनके दिमाग में येगो विचार बिजली के लेखां कौंध गइल। ऊ आपन आंख फैला के अपने आंखी के पुतलीयन के स्थिर कईलं और डाकटर के अपने दूनो हाथे से झिंझोड़ के कहलं- "बहन जी,बहन जी, ई बस क बजे छूटी।"\nडा. सेठ चौंक के चंदूलाल के नाराजगी से देखे लगलं जौन उनके बहन जी कही के संबोधित करत रहे। लेकिन चंदूलाल के देखत भर मे उनके रीस शांत हो गईल आ उल्टे उनके हाल पर तरस आवे लागल। ऊ चंदूलाल के देखते चीन्ह गईलं आ मुसकी मार के कहलं-"हे बहिन के बहनोई ई सिनेमा हाल ह।जब रउरे आंखीन के ई हाल बा त येकर दवाई\nकौनो आंखी के निम्मन डाक्टर से करावल चाहता नाही त कही दुर्घटना मे जान चल जाई।"\n"दवाई त बहुत करवलीं बाकी ठीक ना भईल। अगर रउवा के जानकारी कौनो नीक डॉक्टर होखे त बताईं।बड़ा आभारी होखब।" चंदूलाल कहलं।\nअब डॉक्टर सेठ अपने मुह से कइसे कहतं कि ऊ शहर के सबसे मशहूर डॉक्टर हवं। ई त अपने मुंहे मिया मिट्ठू बनल होत। लेकिन चंदूलाल के सही सलाह भी देहल जरुरी रहल।अतः ऊ कहलं कि-"डॉक्टर सेठ के देखाव त ठीक रही। मोतियाबिंद के संभावना बा।हो सकेला आपरेसन करावे के पडे। लेकिन जल्दी करीं।आंखी के मामला बा।\nसेठ चंदूलाल उठ के खड़ा भईलं आ कहलं "रउरे नेक सलाह के लिये बहुत-बहुत धन्यबाद।हम डॉक्टर सेठ से काल्हे जा के परामर्श करब।"\nडा. सेठ चंदूलाल के हाथ पकड़ के कहलं " चलीं रउआ के बसे मे बइठा दीं नाही त ये बेरी कहीं रउआ बस मे गईले के जगही केहू के घरवे मे घुस जाईब।"\nडाःसेठ, सेठ जी के बस मे बैठाई के दम लेहलं। सेठजी बस मे बइठले-बईठल ई कीरीया खईलन कि जबले लड़ाई चली ऊ घर से बहरा ना निकलीहं नाही त कब्बो फेर डाकटर सेठ से भेंट हो गईल त उनके आंखी के कलई खुल जाई आ उनके लड़ाई करे भी जाये के पड़ी।


एकरे के कहल जाला असल रंगबाज़ी – Anjoria\nभोजपुरी सिनेमा जगत में ‘रियल रंगबाज़’ का नाम से मशहूर हैदर काज़मी हमेशा आपन रंगबाजी देखावत आइल बाड़न. साल में एके दू गो फिलिम आवेला हैदर के बाकिर जब आवेला त हैदर के रंगबाजी देखे जोग होला.\nदोसर बड़का स्टार लोग बिहार में अपना फिलिम के प्रमोशन में ना जालें बाकिर हैदर काज़मी रिलीज होखे के बहुत पहिलही से रोड शो, दर्शकन से रुबरु होखल, सिनेमा हालन में जाके सबका से मिले वगैरह के काम में लाग जालें. सिनेमा ला लगाव हैदर में ठूंस ठूंस के भरल बा.\nअपना पहिले फिलिम ‘रंगबाज़’ से हैदर काज़मी ‘रियल रंगबाज़’ के नाम से मशहूर हो गइलन आ देखेवालन के पसंदीदा कलाकार बन गइलन. हैदर काज़मी के ‘रंगबाजी’ देखेवालन के हमेशा नीक लागल बा आ दर्शक तिकवत रहेलें हैदर के देखे ला.\nहैदर काजमी के ‘लड़ाई’ बिहार में कामयाबी के झंडा गड़लसि


नयका साल – Anjoria\nTag: नयका साल\nदिसम्बर 28, 2010 OmPrakash Singh\n– डॉ. कमल किशोर सिंह एक साल अउर सरक गइल, कुछ छाप आपन छोडि के. भण्डार भरि के कुछ लोगन के , बहुतन के कमर तोड़ि के. प्रकोप परलय के…


भोजपुरी में पढ़ें - कोरोनाकाल में करम-योग - Duniadari\nHome Uttar Pradesh भोजपुरी में पढ़ें – कोरोनाकाल में करम-योग\nभोजपुरी में पढ़ें – कोरोनाकाल में करम-योग\nजात बा. विलासिता आउर अहम् का मद में चूर मनई मनुजता भुला गइल बा आ अपसंस्कृति के शिकार होके दईंतो से गइल-गुजरल हरकत करे प उतारू बा. ई निर्विवाद सांच बा कि हरेक मनई का भीतर इंसान आ शैतान-दूनों मौजूद रहेला.जब ऊ मानवता का खिलाफ कवनो काम करेला, त इंसान से हैवान बनि जाला आ उहे अदिमी जब अच्छाई के राह प चलत सतकरम के आपन जिनिगी बना लेला, तब ऊ सही माने में इंसान आ देवता बनि जाला. हमनीं के संस्कृति आदिकाल से ई सनेस देत आइल बिया कि जब परिवार के हरेक मनई शिष्ट, मर्यादित आ संस्कारवान होई, तबे बेहतर समाज के निरमान संभव हो पाई. ई कुल्हि आवेला-संत-महापुरुषन के सतसंग से, सत्साहित्य के अनुशीलन से, ज्ञान हासिल कइला से, प्रकृति-पर्यावरण के संरक्षण से आ जिनिगी में वैज्ञानिक अउर तरक्की-पसन सोच अपनवला से. जब कवनो खास मानुस में एह किसिम के सोच विकसित होला, त ऊ महापुरुष बनि जाला आ धरम के स्थापना अउर सतकरम के अहमियत हो जाला-\nकृष्ण भगवान अर्जुन के साफ-साफ समुझावत कहले रहलन- ‘कर्मण्येवाधिकारस्ते मा फलेषु कदाचन.’ अदिमी पहिले कवनो मकसद तय करेला, फेरु अपना मकसद ले पहुंचे खातिर काम शुरू करेला. बाकिर काम से अधिका ऊ फल का बारे में सोचे लागेला.\nकहल गइल बा-‘योग: कर्म सुकौशलम्.’\nगीता रामचरित मानस\nPrevious articleKnow some interesting facts about worlds largest ocean pacific ocean | अजब-गजब: दुनिया के सबसे बड़े महासागर की कुछ ऐसी रोचक बातें, जिनके बारे में जानकर होगी हैरानी\nNext articleयूपी बोर्ड की परीक्षा देने वाले छात्र जान लें ये बड़ी अपडेट


फेरू बैतलवा डाल पर… – Anjoria\nदेश आ समाज निबन्ध\nअक्टूबर 23, 2012 शिलीमुख\nहमहन का लोकतंत्र में अक्सर हुल्ल-हपाड़ मचत रहेला. ऊहो एकदम ठेठ अंदाज में. कबो संसद का भीतर त कबो बाहर. घोटाला, लूट आ भ्रष्टाचार पर कवनो साल बाँव (खाली) ना जाला. बलुक अब त हर चार-छव महीना में घोटाला के नये-नया रिकाड सोझा आ जाला. अइसना में तय बा कि विपक्षी राजनीतिक दल हाय-तोबा आ हंगामा मचइबे करिहन सऽ. आज के सत्ताधारी पार्टियो पहिले अइसहीं करत रहे – बलुक ऊ त कबो-कबो बेमसरफो हंगामा करे से ना चूके. सत्ताधारी पार्टी के कूल्हि पैंतरा मालूम बा .जब ऊ देखेले कि कवनो घोटाला के सोरि, ओकरा मेन लीडरे के ओरि जाता आ कूल्हि विपक्षी-दल एकवटि के हंगामा मचावत बाड़न सऽ, त ऊ ‘आरक्षण’ के एगो पुरान बिल संसद में पटक देले.\nहुल्ल-हपाड़, हंगामा सार्थक होखे भा निरर्थक, ऊ लोकतंत्र के सुभाव में बा. हँ एक बात अउर बा – ई हुल्ल-हपाड़, विरोध आ हंगामा करे के अधिकार आम जनता के स्वयंभू नेतृत्व के नइखे. जइसे भ्रष्टाचार भा कालाधन पर कारवाई के लेके, भा लोकपाल बिल के लेके, संसद का बाहर अगर कवनो अन्ना-पार्टी भा रामदेव पार्टी अइबो करी त ओपर संसद में सवाल खड़ा हो जाई, ‘हुँ.ई कहां से आ गइलन, संसद के बतावे ? ई हउवन के ?’ राजनीतिक पार्टी मिलके ई सवाल दाग दी कि ‘ई त संसद का अधिकारे पर चुनौती देता, दबाव बनावऽता.’ कहे के मतलब ई कि हमहन के लोकतंत्र में ई हंगामा चलत रहेला आ सरकारो चलत रहेले. कबो-कबो चैनलिया ब्रेक लेख, मराठी-बिहारी के हंगामा, कबो असमिया बोडो के हंगामा आ कबो एह हंगामा का विरोध में मुम्बइया हंगामा. हमहन का देश के लोकतंत्र के इहे सब शोभा हऽ.\nचुनाव का पहिले एक चिटुकी सुविधा, एक पसर असरा आ खुशहाल भविष्य के एक नीन सपना पर रीझे वाला साधारन लोग चुनाव का बेरा बहकि जाला. कुशासन, अव्यवस्था, महंगाई, भ्रष्टाचार, घोटाला आ छल-छहन्तर पर भीतर के उपजल खीस आ किरोध ओघरी भुला जाला. अगर हमहन का देश में आम जन माने, आम वोटर के ईहे हाल रही त कवनो राजनीतिक दल, कबो सबक ना सिखिहें सऽ.\nसरकार ई कूल्हि देखेले आ महटियाइ के आपन काम करत रहेले, काम करत-करत ‘मनमानी’ के अछरंग लागेला, सहजोग करे वाली पाटी पिनिक जाले, सरकार समझावेले.. ‘मनिहें त मनिहें ना त जासु. अरे ऊ सरकारे का, जवन कुछ मनमानी ना करे.बन्हुआ थोरे हऽ सरकार.’ जनता काँखेले, कहंरेले — कबो महंगाई का दाब से, कबो असुरक्षा का दाब से, कबो पुलिसिया दाब से.. जनता पर मुसीबत आ दुख-बीपत आवते रहेला. दइबे ओकरा पर टेढ़ रहेलें. कबो सूखा आई कबो बाढ़, कबो बादर फाटी कबो धरती धंसी…. ई सब चलत. ई सब चलत रहेला आ ‘लोक’ के तंत्र आपन काम करत रहेला. जनता के कहंरला, पर सरकार पुछार जरूर करेले, कुछ ना त संवेदना, आश्वासन त देबे करेले. महंगाइयो पर लगाम लगावे के सरकारी-चिन्ता से सभ वाकिफ बा. महंगाई रूके त कइसे? ससुरी कबो पेट्रोल, कबो डीजल, कबो बिजुली, आ रसोई गैस के बढ़ल दाम पी के अस छतिया जाले कि जनता का छाती पर चढ़ बइठेले. सरकारो जानेले कि जनता के धेयान भटकावे के कई गो नया बहाना बा. कुछ ना मिली त अगड़ा, पिछड़ा, दलित, अल्पसंख्यक, आतंकवाद, आरक्षण, घुसपैठ में से कवनो मुद्दा उछाल दियाई. पचासन बरिस से हमनी किहां इहे होत आइल बा आ हमनी का—(माने आम जनता) ई सब देखत-सुनत-सहत आइल बानी जा.\nहमहन का लोकतंत्र में आम लोग ऊ ‘वोटर’ हऽ, जवन बहुत कुछ देखियो-समझि के ना समझे. अफवाह आ उसुकवला पर ई वोटर ऊ सब क ‘घाली जवन ना करे के चाही, बाकि वाजिब बात पर आवाज निकाले के जगहा, मुहँवे बन्द क’ ली. वोटर कहाये वाला ई लोग कूलि दुख, अपमान, अनेति, असुरक्षा, बदहाली आ महंगाई झेली आ चुनाव में, अदबदाइ के आपन वोट, ओही पाटी के दे देई, जे एकरा खतिर जिम्मेदार बा. जात, मजहब आ भाषा का नांव पर बंटाए वाला वोटर ‘भ्रष्टाचार’ अत्याचार सब भुला जाला. अपना छोट आ छुद्र स्वारथ में— कुछ रूपया, कुछ कपड़ा, आवास, नोकरी का लालच में बहक जाला. कबो कर्जमाफी कबो बेरोजगारी भत्ता आ लैपटाप खातिर आपन भविष्य दॉंव पर लगा देला.\nएह ‘वोटर’ नांव के आम जनता का पास न सुविधन सड़क बा, न सुविधन बिजली-पानी, न लड़िकन के पढ़ावे लिखवे के इस्कूल बा न अस्पताल बा, आ जहवां बा, ओइजा जाए खातिर रुपया चाहीं. ऊ पलिवार क खेवा-खर्चा चलवले में तंग बा. एही में अगर कवनो दैबी परिस्थिति, दुर्घटना आ बेमारी हो गइल त घर-दुआर, खेत-बगइचा पोसल पालल पसु-चउवा तक बिका जाई. गंवई सूदखोर अलगे ताक में बइठल मिलिहन सऽ. कहे क मतलब ई कि सरकार का मनमानी आ अनेत पर, केंकियाए-चिचियाये तक के बेंवत आ हिम्मत ओकरा पास नइखे आ जेकरा लगे बा, ओकरा अपने से फुर्सत नइखे.\nअब सरकार विदेशी पूंजी का जरिये विकास का नाँव पर कड़ा आ लोकविरोधी फैसला लेत खा ई नइखे सोचत कि एकर नतीजा उल्टो हो सकेला. एकर कारन इहे बा कि ओकरा पाछा, विरोध करे वाला बहुत लोगन क दबल-छुपल समर्थन आ सहमति बा. बिरोधी कहाये वाला कुछ लोग हर हाल में, ओकरे साथ आई. मौका देख के ‘डील’ करे वाला राजनीतिक दल आ सांसद, सरकार का संगे खड़ा बाड़न. लोग जियो चाहे मुओ, चाहे एक-एक चीजु खातिर तरसो, बदहाली का कगारे पर ना पहुँच जाव, ए कूल्हि से, एह दल आ नेता लोगन के कवनो मतलब नइखे. जनता के देखावे आ भरमावे वाला चेहरा अउर बा आ मौका ताड़ के फायदा कमाए वाली नीति अउर बा. जनता त जनता हऽ ओके समझा दियाई कि ‘सम्प्रदायिकता’ के रोके खतिर ई कूल्हि घोटाला, भ्रष्टाचार, महंगाई आ जनविरोधी फैसला मंजूर बा. साधारन लोग, भला ई छल-छहंतर आ राजनीतिक पैंतरा का बूझी ? बुझिये के का करी ? जबाब ना दीही. इयादो राखी त, वोट आवत आवत भुला जाई.. नतीजा, फेरू बैतलवा डाल पर.\n( क्रमशः.पाती के अगिला अंक में)\nई लेख भोजपुरी दिशा बोध के पत्रिका पाती” के सितम्बर २०१२ अंक में प्रकाशित भइल बा.


पूर्वोत्तर आ उत्तरभारतीय भाषा के प्रतिनिधि लेखकन के सम्मिलन में भोजपुरी – Anjoria\nFebruary 5, 2016 Editor भाषा, सभा समारोह, सरोकार 0\nसरकार आ संसद में मातृभाषा भोजपुरी के मान मान्यता मिले एकरा से पहिले देश के साहित्य अकादमी आ भाषा साहित्य से जुड़ल अउर बड़ संस्था भोजपुरी के मान मान्यता दें सs. उछाह भरे वाली खबर ई बा कि धीरे धीरे स्थिति बदल रहल बा. गोवा का पणजी में पछिला महीना राष्ट्रीय बहुभाषिक कवि समागम मे हिन्दी, कोंकड़ी, मराठी, गुजराती, उर्दू, बँगला, सिन्धी आदि सँग भोजपुरी से प्रमोद कुमार तिवारी के बोलावल गइल आ अबे साहित्य अकादमी जइसन भाषा साहित्य के केन्द्रीय संस्थान आगरा में नार्थ ईस्ट आ नार्दर्न क्षेत्र के कवि लेखकन क सम्मिलन के दू दिनी आ चार सत्री कार्यक्रम आयोजित कइलस, जेवना में अन्य स्वीकृत भाषा सँग भोजपुरियो के महत्व दिहलस. एकरा खाति अकादमी के प्रशंसा होखे चाहीं. सम्मेलन मे भोजपुरी का प्रतिनिधि कवि लेखक का रूप में “पाती” के संपादक डा0अशोक द्विवेदी के नेवतल रहे.\nकेन्द्रीय हिन्दी संस्थान आगरा में एह आयोजन के उद्घाटन अकादमी के वरिष्ठ सदस्य प्रख्यात संस्कृत विद्वान श्री सत्यव्रत शास्त्री कइलन. आयोजन में हिन्दी के मलखान सिंह, शशि तिवारी, देवेन्द्र चौबे, अरुणदेव; उर्दू के इकबाल खलिश, चन्द्रभान खयाल शाफे किदवई;असमिया के सौरभ सइकिया, अपु भारद्वाज, नीरेन ठाकुरिया, अनुभव तुलसी; मणिपुरी के आर.के.हेमवती देवी, हावबम प्रियकुमार, नौंगमैथेम किरण कुमार; पंजाबी के कथाकार नछत्तर, स्वर्णजित सवि; कश्मीरी के नजीर अहमद नजीर, नेपाली गोरखाली केआदर्श मिलन प्रधान, मैथिली के गुंजनश्री, भोजपुरी के अशोक द्विवेदी, ब्रजभाषा के सोम ठाकुर, राधा गोविन्द पाठक; राजस्थानी के कमल रंगा आ कथाकार अरविन्द आशिया, अवधी के जगदीश पीयूष, संस्कृत के बलराम शुक्ल आदि के सम्मेलन मे कहानी पाठ, साहित्य विमर्श गोष्ठी का अलावे दू गो कवि गोष्ठी आयोजित भइल. अकादमी का ओर डा. देवेन्द्र कुमार देवेश के आभार प्रकाशन भइल. भारतीय कवि लेखकन के एक दुसरा भाषा में लिखल जा रहल साहित्य के जानकारी आ समझ पैदा भइल.\nप्रतिनिधि लेखकन सम्मिलन\nभोजपुरी के पुरनका लिपि कैथी के संजोए के काम करी नालन्दा खुला विश्वविद्यालय


फूड पॉइजनिंग से जज और बेटे की मौत, जहरीला आटा बना पुलिस के लिए पहेली! – Rashtra Chandika\nHome / मध्यप्रदेश / फूड पॉइजनिंग से जज और बेटे की मौत, जहरीला आटा बना पुलिस के लिए पहेली!\nPrevious CM शिवराज की दूसरी रिपोर्ट भी पॉजिटिव, राज्य में कोरोना का आंकड़ा 28 हजार से पार\nNext कोरोना संक्रमित कांग्रेस नेता का निधन, पार्टी में शोक की लहर


भोजपुरिये में सबकुछ : कोर्स आ कैरियर – Anjoria\nमई 2, 2010 कोर्स आ कैरियर\nभोजपुरिये में सबकुछ परोसे के अपना प्रयास के सफल करे खातिर तय कइल जा रहल बा कि अँजोरिया पर कोर्स आ कैरियर से जुड़ल सवाल आमन्त्रित कइल जाव. एहसे नवहियन के भोजपुरी से जुड़े के एगो मकसद मिल जाई. प्रश्न एह पोस्ट पर कमेण्ट का रुप में पुछल जा सकेला. सवाल भोजपुरी, हिन्दी़, भा अंगरेजी में होखे के चाहीं. प्रश्न कोर्स के जानकारी भा कैरियर के जानकारी लेबे खातिर होखे के चाहीं. कोशिश रही कि हर सवाल के जवाब दिहल जाव. अगर सवाल पहिले पुछल जा चुकल बा त ओकर जवाब जानकारी कोष में देखल जा सकी.\n3 thoughts on “भोजपुरिये में सबकुछ : कोर्स आ कैरियर”\nजून 25, 2011 को 11:18 पूर्वाह्न पर\nJOB -ASST DIRETOR-MOB-9920643695\naditya kumar garg कहते हैं:\nमार्च 8, 2011 को 12:17 पूर्वाह्न पर\nbhojpuri me gayan or abhinay ke course ke bare me bataye ttha ise kaha se kare\nupendra kumar chaturvedi कहते हैं:\nमई 8, 2010 को 1:37 अपराह्न पर\nYour step are very usefull for us\nand hope all bhojpurian get new opportunities from your website.\nThanks & well wishesh for your new steps.


कश्मीर विधेयक पर कांग्रेसी रुख से नाराज ओकर राज्‍यसभा सांसद भुवनेश्‍वर कलिता काल्हु भाजपा आ गइलन. जान जाईं कि भुवनेश्‍वर कलिता राज्य सभा में कांग्रेस के ह्विप रहलन आ एह मुद्दा पर ह्विप जारी करे मना कर दिहलन. नैतिकता का चलते ऊ आपन सांसदी तज दिहले रहलन.\nअब उड़ीसा के एह कद्दावार नेता के भाजपा आपन बना लिहलसि आ केंद्रीय मंत्री पियूष गोयल अउर भाजपा के बड़का नेता भूपेंद्र यादव के मौजूदगी में भाजपा में अइला का बाद भुवनेश्‍वर कलिता के कहना बा कि भाजपा में आ के उनुका बड़हन खुशी मिलल बा.


कब होई भोर - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक नाटक विविध कब होई भोर - जनकदेव जनक\nकब होई भोर - जनकदेव जनक\nस्थान-सड़क के चउराहा\n(पंक्तिबद्ध कलाकारन के दल अपना बैनर के साथे गोल वृत बनावत चुउराहा पर खड़ा बाड़ेंन. ओहमें से चार कलाकार अंधरा, बहिरा, लंगड़ा आ गूंगा के भूमिका में वृत के अंदर खडा होत बाड़ेंन. तबही अंधरा बहिरा के कान्हा पर बाया हाथ रख के एगो गीत गावत बाटे, जवना के लंगड़ा आ गूंगा धियान से सुनत बाड़ेंन. साथ ही आपन हाव ,भाव आ चेहरा के इंप्रेशन से ओकर अरथ समङो के कोशिश में परेशान बाड़ेंन. )\nअंधा- अंधरिया के लउकत नइखे छोर,\nए गोइंया बोल होई कब अंजोर.\nअंखियां में भरल बाटे लोर..हो.ओ.,\nए भइया बोल होई कब भोर!\nगरहन के रतिया राहू के आतंक,\nचान के अंजोरिया बिना जगत बाटे सून.\nपसरल गदबेरवा चलत नइखे जोर.हो .ओ.\nदिअरी उदास बाड़ी रूसल बाड़ें बाती,\nतेल बिन रोशनी के केहूं ना संघाती.\nगवें गवें उठता मनवा में हिलार.हो .ओ..\nकोहराइल धरमावा बा फुटल करमावां,\nकइसे उजागर होई सांचल सपनवां.\nहोते भिंनुसार उठे चिरई के शोर.हो.ओ..\n(गीत के अंत में अंधरा बोलता)\nअंधा-कब होई भोर भइया कब होई भोर !\nबहिरा- का बोलल बाड़, तनी जोर से बोल ?(अपना कान में अंगुरी डाल के अंधरा के झकझोड़त बोलत बा)\nअंधा- कब होई भोर भइया कब होई भोर !(तीन बार)\n(लंगड़ा के साथे खड़ा गूंगा अंधरा के बात सुन के लंगड़ा के हुदकावत आ इशारा से पूछत बा कि उ का कहे के चाहत बा. अंधरा के बात के जबाब द)\nगूंगा-आ.आ.आ (अंधरा के ओर इशारा करत)\nलंगड़ा- (इशारा से लंगड़ा के चुप करावत कान पर हाथ रख के बात सुने के प्रयास करत बाटे.)\nअंधा-भइया, कब होई भोर, भइया कब होई भोर ! कब होई भोर!\nलंगड़ा-(जोर से चीखता) चुप चुप चुप !!! जब टिमटिमात दीया सुरूज के आपन रोशनी उधार दिही , तब होई भोर भइया, तब होई भोर...!\n(एकरा बाद सब कलाकार थपरी बजावत वृत पर चक्कर लगावत घुमे लागता लोग आ अंधरा अंधरिया के लउकत नइखे छोर..गीत गावत नेपथ्य में चल जाता )\n(आतंकवादी के भूमिका में पांच कलाकार वृत के अंदर आवत बाड़ेंन. ओहमें से एगो गैंगस्टार आ बाकी सहयोगी संघतिया बाड़ें. ओकनी के प्लान भरल बस के यात्रियन के अगवा करे के बा.)\nगैंगस्टर:- (नंबर एक से) सामने से एगो यात्री बास आवे वाला बिया. ओकरा में कुछ आदमी हमनी के काम के बाड़ें. देख, बस आ रहल बिया. जल्दी जाके सड़क के बीचों बीच सुत जा. बाकी आतंकी लोग झाड़ी में छुप जा. बस के खड़ा होते यात्रियन के उतार के किडनेप कर लेवे के बा. सभे जल्दी यहां से मोरचा के तइयारी में जुट लोग.\n(हार्न बजावत बस आवत बिया. बार बार हार्न बजावला से सड़क पर सुतल आदमी नइखे उठत त बस नजदीक आके रूक जात बिया. बस ड्राइवर नीचे उतर के आदमी के पास जाता )\nए भाई, सड़क पर काहे सुतल बाड़, आरे उठ उठ. बहिरा सांप काहे बनल बाड़. सुनत बाड़ कि ना हो..\n(सुतल आदमी फुरती से उठल आ रिवाल्वर तान के बोलल) तोहार अकिल घास चरे गइल बिया. अब देख तानी बहिरा सांप के कमाल..\n(आतंकी बंदूक तान के बस के घेर लेत बाडेंन)\nड्राइवर, बिना चलाकी कइले सब लोग के बस से नीचे उतार दे, ना त तोरे जान पर आफत आई. का बुझले. आरे नंबर एक , दु ,तीन, चार, ताक मत.. आपना काम पर टूट पड़..बस से यात्रियन के जल्दी उतार..जल्दी ..\n(आतंकी बस खाली कराके हटा देत बाड़ेंन. गैंगस्टार अब चउराहा पर यात्रियन के लाइन में खड़ा होके के कहत बा)\nबस यात्री लाइन में खड़ा हो जा लोग...कवनों तरह के चलाकी देखावे के जरूरत नइखे..ना ..त..\nना त का कर लेब!\n(बंदूक से एगो गोली चलावत) धांय! हम कसाई हई..केहूं के दोबारा बोले के मउका ना ना देनी..\nपहिल यात्री- हे राम! (अतना बोलत उ जमीन पर गिर के तड़पता)\nहमनी जइसन निरीह परानी के जान मारला से तोहरा लोग के का मिली..?\nतोहनी के निक्कमी सरकर हमरा खास आदमियन के जेहर में डाल के रखले बिया..(अतना बोल के गोली दाग देता) धांय!!\nला .इल्लाह..इनल्लाह..मोहम्मद ..रसुल अल्लाह !(यात्री जमीन पर गिर कर मर जाता)\n-आरे ,गोली मारहीं के बा त सरकार के मार लोग..हमनी के काहे मारत बार लोग..?\nगैंगस्टार:- ना समझ यात्री,.. ई जनता के सरकार ह..जनता मरी त सरकार हिली..(ओकरों के गोली मार देता) धांय!!!\nवाहे गुरु .. सत् ..श्री ..अकाल..(जमीन पर गिरके तड़पत शांत हो जाता)\nचउथा यात्री- आरे ओ इंसानियत के दुश्मन ..डरे के बा त कानून से डर..कोर्ट के इंसाफ से डर..चिर निन्ह में सुतल एह जनता से डर.., जवना दिन ई सुतल जनता जाग जाई ..ओह दिन तोहनी पर कयामत आ जाई कयामत..\nगैंगस्टर-(अटहास करत) आरे ओ यात्री..जवना देश में बहिरी सरकार होखे..जहवां अंधरा कानून बाटे.. लंगड़ा इंसाफ बा..ओह देश के गूंगी जनता का कर सकत बिया.. का..आक ..थूं..(ओकरा देह पर थूकत गोली मार देता) धांय !!!!\nओ गौड.. माफ कर दिह..एकनी के दिमाग फ्यूज कर गइल बा..जमीर मर गइल बा..(जमीन पर गिरके तड़पता)\n(मारे खुशी के खूब जोर जोर से हंसता) हा.हा..हा..हो.हो..हो,हूं.हूं.\n(गोली के आवाज सुनके चउराहा पर जनता के भीड़ उमड़ आवता.लहू लुहान यात्रियन के देख के सभकर खून खौल उठता. नेपथ्य से मारो..मारो. मारो..के आवाज उठता, आतंकियन पर लोग टूट पड़त बा. बंदूक छीन लेता.तभी पुलिस के वाहन आवता)\nएक बार फेरू सब कलाकार वृत पर चक्कर लगावत बाड़ें. आगे आगे अंधरा उहे गीत गावत चलत बा.पीछे पीछे सब कलाकार नेपथ्य के तरफ बढ़त बाड़ें.\nअंक - 55 (24 नवम्बर 2015)


New Original Web Series | Dulhin (दुलहिन) Episode – 100 | भोजपुरी सीरियल 2021 | Bhojpuri Video 2021 – دانلود\nNew Original Web Series | Dulhin (दुलहिन) Episode – 100 | भोजपुरी सीरियल 2021 | Bhojpuri Video 2021\n‘दुल्हिन उहे जे ननद मन भावे’’ एगो पारिवारिक धारिवाहिक ह जवन दर्शकन के कुछ नया मनोरंजन दीही. एकर कहानी पाँच गो ननदन का साथे भउजाई के आनंद भरल आ अजूबा सफर के बा. कहानी बा अजीत के, जे अपना बाप महतारी का गुजरला का बाद अपना पाँचों बहिनन के पाल पोस के बड़ा कइले बा. पाँचों बहिन ओकर लाडली बाड़ी सँ. अजीत की शादी तय होत बा त लड़की वाला एगो खूबसूरत लड़की देखाके अपना बदसूरत बेटी से अजीत के शादी करवा देत बाड़े. अब पाँचों बहिन आ अजीत में से केहू एह नयकी कनिया से खुश नइखे आ सभ मिलके ओकरा के बहुते परेशान करत बाड़े जेहसे कि ऊ अपने चलि जाव. बाकिर विभा हार नइखे मानत आ अपना प्यार आ समर्पण से अजीत आ अपना पाँचो ननदन के दिल जीत लेत बिया.\nधारावाहिक के कलाकारन में अजीत का भूमिका में आकाश सहाय, आ पांचों बहिनन का भूमिका में अरूनिमा जोशी, सुनीता पाण्डेय, दिशा ओझा, सोमी किरण आ सुमन गुप्ता बाड़ी. कनिया के किरदार चारू सक्सेना निभवले बाड़ी.\nSerial : Dulhin\nEpisode No. 100\nCompany/Label :- Wamindia Movies\nDirector: Rakesh Paswan\nProducer : Rakesh Paswan\nMusic Director : Harpreet Singh\nStarcast : Akash Sahay, Anurima Joshi, Sunita Pande, Disha Oza, Somi Kiran & Others\n#bhojpuritvshow #bhojpuriserial #bhojpurivideo2021\n#Original #Web #Series #Dulhin #दलहन #Episode #भजपर #सरयल #Bhojpuri #Video\nanchra ke moti 45,अचरा के मोती,जिस आँगन ना होए बिटिया,रिश्तों की डोर,star plus serial,घर घर की कहानी न्यू सीरियल,mehndi tohre naam ke new serial,Telugu Serial,full Episodes,colors tv,zee tv,sony tv serial,sony live,sony sab,bangla serial,web series,#hindiserial,fullepisodes,SET India,naagin5 full episode,नागिन 5,सास बहू की कहानी,rishton ko dor 45,रिश्तों की डोर सीरियल 45,नई भोजपुरी सीरियल,अंचरा के मोती फुल सीरियल,serial,सीरियल,anchra ke moti\nCategoriesfilm Tags#hindiserial, anchra ke moti, anchra ke moti 45, bangla serial, colors tv, full Episodes, fullepisodes, mehndi tohre naam ke new serial, naagin5 full episode, rishton ko dor 45, serial, SET India, sony live, sony sab, sony tv serial, star plus serial, Telugu Serial, web series, zee tv, अचरा के मोती, अंचरा के मोती फुल सीरियल, घर घर की कहानी न्यू सीरियल, जिस आँगन ना होए बिटिया, नई भोजपुरी सीरियल, नागिन 5, रिश्तों की डोर, रिश्तों की डोर सीरियल 45, सास बहू की कहानी, सीरियल\n29 Replies to “New Original Web Series | Dulhin (दुलहिन) Episode – 100 | भोजपुरी सीरियल 2021 | Bhojpuri Video 2021”\nSindhu Devi says:\nGayatri Devu says:\n3 bhag dikhaya kariye dulhann Hindi serial Bhojpuri thank\nChhatthoolal Lal says:\nBahot bahot bdhai ho100 episode pura huwa veri nice\nMuslim Ansari says:\n101 kb aayga jaldi upload kre\nLalbabu Kumar says:\n101 number chahiye\nSantjee Pauddar says:\nKhushbu pandit says:\n101episode jaldi bhejia 🙏🙏🙏🙏🙏\nAnjli Singh says:\n101 Episode send 🙏🙏🙏🙏\nKrishna yadav Krishna saw says:\nSujit Bhardwaj says:\nAgla episode glbi\n101 episode jaldi upload kijiye\nलव कुश सिंह says:\n101 एपिसोड दीजिये\nBabbu Pandit says:\nAbey 101 bhag dal jaldi\nNext ep 101\nNajia Khatun says:\n101apisode jaldi se bejeye\nSh Ahida says:\n101 Episode bjiyega bhae\nMahesh Johari says:\n101 apisod kb bhejo ge\nArvind Yadv says:\nआगे का dikhaiya na\n101 apisod bhejo jaldi please\n101 आगे का दिखाइए\nSuneel prasad Baiga says:\n101 episode bhejo na please\nPrevious PostPrevious Classical Chillout – Pachelbel,Mozart,Beethoven,Debussy,Janacek,Bach,Handel\nNext PostNext5SITUS NONTON STREAMING FILM GRATIS Terbaru 2020 | cara download film bioskop terbaru


जम्हूरिजत के जमूरा – बतंगड़-87 – Anjoria\nजमूरा, जो पूछेगा बताएगा ? हाँ मालिक. जो बताएगा सो करेगा ? हाँ मालिक.\nअब पिछला हफ्ता देश में अइसन जमूरन के जगहे-जगह देखल गइल. हर जगहा जमूरा अपना मालिक के हुकुम पर काम करत लउकल. आ लउकीत कइसे ना, ना लउकीत त जमूरा कइसे कहाईत ?\nबहुत पहिले से इहो सुनत आइल बानी जा कि ऊँट के चोरी निहुरले-निहुरले कइला से कवनो फायदा ना होखे काहें कि ऊँटवा त लउकिए जाई. बाकिर पिछला हफ्ता इहो देखनी कि खुलेआम बिना निहुरले ऊँट चोरावल गइल आ केहू ओकरा के देखे के जहमत ना उठवलसि. देश के अदालत, मीडिया, अवार्ड वापसी गैंग सभे जमूरा का तरह रहि गइल. मालिक कहलसि ना त जमूरा देखलसि ना. देश के दू गो राज्यन के चुनाव देखा दिहलसि कि एह देश में जमूरन का आगे केहू के ना चलि पावे. जम्हूरियत के जिहादी देवी के जमूरा बिना कवनो पक्षपात कइले अपना काम में लागल रहलें. दोसरा गोल के वोटरन के त बाते छोड़ दीं अपनो गोल के वोटरन के हैसियत के ऊ घास-फूस से अधिका के भाव ना लगवलें. वोट हमरे के नू देबऽ, त ल तोहरा अंगुरी पर सियाही लगा देत बानी, बिरयानी के पैकेट लऽ आ चुपचाप घरे चलि जा. तोहार वोट डाल दीहल जाई. आ जे कहीं केहू विरोधी गोल वाला निकलल त ओकरा से सोझ सवाल – वोटवा तोर कि मोर ? आ अगर जे कहि दिहलसि कि – मोर त शुरु हो गइल कपरवा फोड़. जम्हूरियत के ई जमूरा अपना एह काम में केहू के परवाह ना कइलें. बूथ पर काम कम रहि गइल त काउंटिगो टेबुल पर वोट छपाई के काम बेखौफ क देखवलें सँ आ जिहादी देवी के पुलिस चुपचाप देखत रहि गइल. ताकत रह जाए के बाति एह से ना कहनी कि ओकनी का लगे कवनो ताकते ना रहुवे त तकते सँ का ? सगरी देश के धेयान दखिन का तरफ रहल आ पूरब टोला में गाँव के गाँव लूटा गइल आ केहू के खबर तक ना हो सकल.\nई त भइल पूरब टोला में. दखिन टोल में त अस नौटंकी चलल कि मेरठ के नौचंदी मेला में हिन्दुवन के सांस्कृतिक कार्यक्रमन पर रमजान का नाम पर लगावल बसपाई मेयर के आदेश के अनदेखी करत टीवी पर अइसन मनरंजन भइल कि आईपीएलो फेल हो गइल ओकरा सोझा. बड़का गोल का खिलाफ दू गो छोटका गोल हाथ मिला लिहलें आ भरपूर कोशिश कइलें कि बड़का गोल सिंहासन पर मत बइठ पावे. काहे कि तब भठियरपन के देवी के आखिरी टोल प्लाजा बन्द हो जाई आ उनुकर खेवा-खरचा चलावल मुश्किल हो जाई. अइसन-अइसन कुतर्क रचाइल आ सभे देखल कि कइसे एह देवी का इशारा पर इनकर जमूरा अदालतो के नाच नचा दिहले सँ. इशारा त पहिलहीं दे दीहल गइल रहुवे कि हमरा कहला पर ना नचबऽ लोग त महाभियोग के सामना करे के पड़ी. आ तब अदालतो मान लिहलसि कि आजु ले एह देश में कबो कवनो बड़का गोल के सरकार बनावे ला ना बोलावल गइल रहुवे, केहू के आपन विश्वास मत जीते ला समय ना दिआइल रहुवे, राज्यपालन के अपना विवेक के इस्तेमाल करे के अधिकार ना रहुवे, हर बेर कांग्रेस अपना से छोटका गोल के दीहल समर्थन बीचे में ना हटवले रहुवे आ हमेशा स्थायी सरकार दिहले रहुवे. थोक भाव में गदहन के झुंड खरीदला से जम्हूरियत पर खतरा ना आवे. खतरा फुटकर में घोड़ा खरीदला पर होखेला. गोल के मुखिया अपना कुरसी ला कुछऊ करि लेव ओकरा विधायकन के अपना कुरसी ला बदले के छूट ना दीहल जा सके.\nनइखीं जानत कि दखिन टोला में चलत नौटंकी के अंत कइसन होखे वाला बा काहे कि हमरो ऊपर एगो अदालत बा जेकरा बतावल समय ले काम पूरा कर लेबे के बा ना त बिना बतंगड़े के अखबार छपि जाई. शायद रउरो नीक ना लागी.\nजम्हूरिजत के जमूरा


लावा Iris 503 Price in India, Full Specs - 1st June 2020 | Digit\nउत्पाद के नाम : Lava Iris 503\nलावा Iris 503 Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 220 पर इंच बा | फोन 1.2 Ghz Dual कोर प्रोसेसर से संचालित बा और एकर रैम 512 MB बा. लावा Iris 503 Android 4.2 ओएस पे काम करेला.\nलावा Iris 503 Smartphone November 2013 मे लॉंच भईल रहे|\nलावा Iris 503 मे कनेक्टिविटी के तरीका बा : ,GPS,Wifi,HotSpot,\nलावा Iris 503 के कैमरा मे Auto Focus,,Video Recording लोड बा|


BIHARI DHAMAKA / Bejod India: छलिया उमिर धराते नइखे (भोजपुरी कविता - सतीश प्रसाद सिन्हा) with poetic English translation\nछलिया उमिर धराते नइखे (भोजपुरी कविता - सतीश प्रसाद सिन्हा) with poetic English translation\nछलिया उमिर धराते नइखे\nPassage of my life never comes under control\nसाध जिए के जाते नइखे\nTo live more and more is still the heart's goal\nतेल ओराइल बाती सूखल\nबाकिर दिया बुताते नइखे\nThe oil has been squeezed and the wick has dried up\nAnd lo! The lamp is lit up with it's spectrum whole\nसपने देखत बीतल जिनिगी\nआँखि मगर पथराते नइखे\nWe spent our life only in watching dreams\nThough the eyesight is intact to behold and carol\nलाख जतन कई के थक गइलीं\nबीतल बात भुलाते नइखे\nI took myriads of steps but they all failed\nSo badly he treated still pinches the soul\nझूठ कहीं त मन काटेला\nसांचो बात कहाते नइखे\nIf I speakalie it hurts me too much\nAnd have no courage to speak truth as idol\nरस जिनिगी के कब ले पीहीं\nमन-मकरन्द अघाते नइखे.\nUp to when I shall enjoy the nectar of life\nBut the may bug of mind would never console.\nमूल भोजपुरी कविता - सतीश प्रसाद सिन्हा / Original poem in Bhojpuri - Satish Prasad Sinha\nमूल कवि का लिंक / Link of the original poet - यहाँ क्लिक कीजिए (Please Click here)\nअंग्रेजी पद्यानुवाद - हेमन्त दास 'हिम' / Poetic translation into English - Hemant Das 'Him'\nअपनी प्रतिक्रिया ईमेल से भेजिए / Send your response to -editorbiharidhamaka@yahoo.com\nPosted by Hemant Das 'Him' at 23:53


रेणि - विकिपीडिया\nरेणि चाहे रेणी एगो फूलदार आ फलदार गाँछ होला आ एकरे फल में से निकले वाला बियवो सभ के रेणि कहल जाला। ई पुरूबी अफ्रीका आ भारत मे बेसी फरेला।\nरेणि के गाँछ पर लागल फर।\nरेणि से तेल निकलेला जेकर बहुते परकार से परजोग होखेला। हेकर बिया मे 40 से 60% तेल होला जेकरा मे ट्राईग्लीसेराइड के मातरा बेसी होला। एहमे बहुत कम मातरा मे रिसिन ओ पाईल जाला, जेवन की एक परकार बिख चाहे माहुर होला।\n4 अउर परयोग\n6 एलर्जीनिक सकान\n8 आधुनिक व्यावसायिक उपजोग\n9 पूरान उपजोग\nरेणि सबद संस्कृत के "एरंड" सबद से बनल बा। अंगरेजी मे हेकरा कैस्टर कहल जाला आ लैटिन मे रिसिनस कहल जाला।\nहेकर तेल के "क्राइस्ट के पाँजा" कहल जाला, एहसे की ई बहुते घाऊ सभ के भर देवेला।\nरेणि के गांछन के जामे के तरीका आ हुलिया मे बहुते बिबिधता होला। ई बिबिधता अईसन किसानन के चलते बाटे जे केवनो एगो चीझु जइसे पतई चाहे बिया चाहे फ़ुल ला एकर खेती करेला। ई बड़ी हाली हाली बढ़ेला आ बारह मीटर ले लाम हो जाला।\nहेकर पतई 15 से 45 सेंटीमीटर लाम होला अउर अदिमि के पाँजा लेखा होला जेहमे अंगुरी लेख पतई आगे निकलल होला। कोनो कोनो गाँछ के पतई पहिले कत्थी होला आ फेर जब गाँछ बड़ हो जाला तऽ हरिया जाला।\nहरियर बिया (रेणि) सूखा के तीनि फरुआ हो जाला, आ एहमे से बिया निकलेला\nपतई मे पंखुड़ी ना होखे आ ई नर चाहे मादा मे से कोनो एगो होखेला आ दुनो एक्के गाँछ प फरेला। नर फूल मादा से बेसी होला आ उजर होला बाकिर मादा फूल रेणि के काँट प फरेला आ लाल होला।.\nहेकर फल हरीयर आ कंटाइल होला जेकरा भीतर एगो अंडकार बिया होला, जेकरा मे बिख होखेला।\nरेणि के तेल दवाई के काज करेला।\nअसम के बोड़ो जनजात एकर पतई रेसम के कींट सभ के खियावे ला करेला।\nरेणि के तेल गाड़ी सभ मे लुबिरिकैंट के काज करेला एकर पहिलका बिस्व जुध घड़ी हवाई जहाज के इंजनो मे परयोग भइल बा।\nभले ई दक्खिन पुरुबी भूमध्यसागर के बेसिन, पूरूबी अफ्रीका आ भारत मे होखेला, बाकिर आजि इ सवसे उष्णकटिबंधीय क्षेत्रन मे व्यापक बा। उपयुक्त जलवायु अला क्षेत्रन मे, रेणि आसानी से अपना को स्थापित करेला जेने इ एगो आक्रामक गाँछ बन जाला आ अक्सरहां बंजर भूञ प भेंटाला।\nइट पार्क अउर अन सार्वजनिक क्षेत्रन मे एगो सजाउटी गाँछ के रूप में बड़ पैमाना प उपजोग कइल जाला।\nई एलर्जी मीटर प 10 मे 10 प आवेला। एकरा से अस्थमा होखे के सम्भावना बढ़ि जाला आ हेकरा से एलर्जी होखल आम बात बा।\nरेणि के गाँछ बहुते हलुक पराग बनावेला, जे हावा मे उधिया के फेफड़ा मे ढ़ूक जाला, जेकरा से एलर्जी होला। हेकर रस से देह मे नोचनी हो जाला। जदि केहू के एह गाँछ से एलर्जी होला तऽ खाली हेकर पतई चाहे बिया छुवे से होकर देहि हगुवावे लागेला।\nरेणि के काँचा बिया मे रिसीन जोन की एगो बीख बाटे। अइसे तऽ सेयान बेकत मे चार से आठ गो बिया के खोराकी घातक होला बाकिर बिख से मरे के मामला बहुते कम आइल बा। एकरा लगे सामान्य गाँछ सभ से बेसी बिख होखे ला गिनीज विश्व रेकार्ड बाटे। बेसी रिसिन देह मे गइला से ओकाई, अतिसार आ बिपि काम हो जाला। रेणि से रिसीन निकालल जा सकेला बाकिर ई ओतने कठिन होखी जेतना बदाम से साईनाइड निकालल होखेला।\nरिसीन देहि मे गइला के दु तीन घंटा बादे ओकर लच्छन बुझाला, कबो कबो तऽ छत्तिस घंटा लागि जाला, जेमे मुह लहरे लागेला, पेट बथे लागेला आ पेखाना मे खून आवे लागेला। जदि इलाज ना होखे तऽ तीन से पांच दिन मे अदिमी मू जाला बाकिर ढेर अदमि बाच जाला आ पूरा स्वस्थ हो जाला।\nमाहुर के असर तबे होखेला जदि बिया के खात घड़ी चिबा लिहल जाए, बिना चिबवले बिया मे से माहुर ना निकले आ अईसन मे कुछु ना होला। इहे माहुर गाँछ मे किट सभ के खईला से बचावेला। एही चलते रिसिन के कीटनासक बनावे मे उपजोग होला।\nहाट बजार मे बेचावे अला रेणि के तेल मे माहुर ना होखे, आ उपजोग कोनो हानि ना करे।\nआधुनिक व्यावसायिक उपजोगसंपादन\nदुनिया भ मे हर बरिस लमसम बीस लाख टन रेणि के बिया उपजेला। एहमे भारत, चीन आ मोजाम्बिक सभ से बेसी उपलजावेलऽसन।\nसभ से बेसी रेणि के बिया उपजावे अला दस गो देस – 2013\nरेणि के बिया मिस्र के मकबरा सभ मे मिलल बा; जोन की 4000 ईसा पूर्व के बा। लहे लहे जरे अला तेल के बाति सभ मे ऊपजोग होखत रहे। हिरोडोटस अउर बाकि यूनानी लेखक सभ रेणि के तेल के आग जरावे मे आ बार सुन्नर करे ला उपजोग के लिखले बाड़न। कहल जाला जे क्लियोपाट्रा एकरा से आपन आँखि चमकावत रही।\nआयुर्वेद मे एकर अउषद्धिय गुन के बरनन बाटे। पुरान रोम ओ मे एकरा दवाई मानल जात रहे।\n↑ Christopher Brickell, संपा. (1996). The Royal Horticultural Society A-Z Encyclopedia of Garden Plants. London: Dorling Kindersley. पप. 884–885. ISBN 978-0-7513-0303-2.\n↑ Ogren, Thomas (2015). The Allergy-Fighting Garden. Berkeley, CA: Ten Speed Press. पप. 184–185. ISBN 978-1-60774-491-7.\n↑ Guinness World Records 2017. London, UK: Guinness World Records Limited. 2016. प. 43.\n↑ Soto-Blanco B, Sinhorini IL, Gorniak SL, Schumaher-Henrique B (June 2002). "Ricinus communis cake poisoning inadog". Vet Hum Toxicol. 44 (3): 155–6. PMID 12046967.\n↑ Ricinus communis (Castor bean)—Cornell University 2008. "Archived copy". ओरिजनल से 8 May 1998 के पुरालेखित. CS1 maint: archived copy as title (link)\n↑ Union County College: Biology: Plant of the Week: Castor Bean Plant Archived 24 May 2013वेबैक मशीन पर .\n"https://bh.wikipedia.org/w/index.php?title=रेणि&oldid=675753" से लिहल गइल\nLast edited on 11 जुलाई 2020, at 07:49\nएह पन्ना पर आखिरी बेर संपादन 11 जुलाई 2020 के 07:49 बजे भइल रहल।


भठियारा सिस्टम पर बनल ‘पागल प्रेमी’ – Anjoria\nभठियारा सिस्टम पर बनल ‘पागल प्रेमी’\nमौजूदा भठियारा सिस्टम पर बनल भोजपुरी फिल्म ‘पागल प्रेमी’ भोजपुरी संस्कार, रीति रिवाज से भरपूर नीमन आ स्वस्थ मनोरंज देबे वाली फिलिम बनल बिया. अइसन दावा ओह लोग के बा जे एकर फर्स्ट लुक देखल.\nफिल्म ‘पागल प्रेमी’ में भोजपुरी सुपर स्टार विनय आनंद अउर अजीत आनन्द नायक का भुमिका में आ संगीता तिवारी अउर श्रीकनकनी नायिका भुमिका में बा लोग. खलनायक हउवें संजय पाण्डेय. सविता श्री प्रोडक्शन का बैनर में बनल फिल्म के निर्माता नवीन कुमार सिंह आ निर्देशक अजय कुमार हउवें.\nफिल्म जल्दिये रिलीज होखे वाली बा.


लोक कवि अब गाते नहीं – १९ – Anjoria\nलोक कवि अब गाते नहीं – १९\nजुलाई 22, 2013 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि, लोक कवि अब गाते नहीं\nअठरहवाँ कड़ी में रउरा पढ़नी कि कइसे मीनू अपना भतार से झगड़ा क के लोक कवि के लगे रखैल बने चल अइली आ लोक कवि उनुका के ठाँव दिहलें बाकिर रखैल बनावे से मना कर दिहलें. अब ओहसे आगा पढ़ीं…..\nई कैंप रेजिडेंस लोक कवि अबहीं नया नया बनवले रहलें. काहें कि उ गराज अब उनुका रहे आ रिहर्सल दुनु काम लायक ना रह गइल रहुवे आ घर बाकिर जवना “स्टाइल” अउर “शौक” से उ रहत रहलें, रह ना सकत रहलें. आ रिहर्सल त बिलकुले संभव ना रहे से ऊ ई तिमंजिला कैंप रेजीडेंस बनवले रहलें. नीचे क एक हिस्सा लोग के आवे-जाए, मिले जुले ला रखलन. पहिला मंजिल रिहर्सल वगैरह खातिर आ दुसरका मंजिल बाकिर अपना रहे के इंतजाम कइलन. जब ई कैंप रेजीडेंस ऊ बनवलें तब मुस्तकिल देख रेख ना कर पवलें. उनुकर लड़िका आ चेलाचाटी इंतजाम देखले सँ. कवनो आर्किटेक्ट, इंजीनियर वगैरहो ना रखलन. बस जइसे-जइसे राज मिस्त्री बतावत-बनावत गइल वइसहीं-वइसे बनल ई कैंप रेजीडेंस. सुन्दरता के बोध त छोड़ीं, कोठरियन आ बाथरूम के साइजो बिगड़ गइल. ज्यादा से ज्यादा कमरा बनावे-निकाले का फेर में. से सगरी कुछ पहिला तल्ला, दूसरा तल्ला में बिखर-बिटुरा के रह गइल. नक्शा बिगड़ गइल मकान के. लोक कवि कहबो करसु कि, “एह बेवकूफन के चलते पइसा माटी में मिल गइल.” लेकिन अब जवन रहे, से रहे आ एही में काम चलावे के रहल. लोक कवि बाहर आत जात बहुते कुछ देखले रहलें. वइसने में से बहुत कुछ ऊ अपना एह नयका रेजीडेंस में देखनल चाहत रहलें. जइसे कई होटलन में ऊ बाथटब के आनंद ले चुकल रहले, लेतो रहलें. चाहत रहलें कि बाथटब के ई आनंद ऊ अपना एह नयको घर में लेसु. बाकिर उनुकर ई सपना टूटल एहले कि बाथरूम एतना छोट बनले स कि ओहनी में बाथटब के फिटिंग होइए ना सकत रहल. आखिरकार ऊ बाथटब ले अइलें आ बाथरूम का बजाय ओकरा के छते पर खुला में रखवा दिहलें. ऊ ओहमें पहिले पाइल से पानी भरवावसु, फेर पटा जासु. लड़िकी भा चेला भा बहादुर भा जेही सुविधा से मिल जाव ऊ ओही में पटाइल-पटाइल ओकरा से आपन देह मलवावसु. लड़िकी होखऽ सँ त कई हाली ऊ ओकनियो के ओहमें खींच लेसु आ जल क्रीड़ा के आनंद लेबे लागसु. कई बेर रतियो में. एह ख़ातिर परदेदारी का गरज से ऊ छत बाकिर रंग बिरंगा बाकिरदा टंगवा दिहलें. लाल, हरियर, आसमानी, पीयर. ठीक वइसने जइसन कुछ होटलन का सोझा कई रंग के झंडा टंगाइल होला.\nबाकिर ई सुरूर ढेर दिन ले ना चलल. ऊ जल्दिए अपना देसीपन बाकिर आ गइले. आ भरल बाथटबो में बइठ के लोटा-लोटा अइसे नहासु कि लागे पानी बाथटब से ना बाल्टी से निकाल-निकाल के नहात होखसु. लेकिन ई सुरूर उतरत-उतरत उनुका एगो नया शौक चर्राइल, धूप में छतरी के नीचे बइठे के. साल दू साल ऊ सिरिफ एकर चरचा कइलन आ आखिरकार एगो छतरी मय प्लास्टिक के मेज समेत ले अइले. इहो शौक अबहीं उतरल ना रहे कि पेजर के दौर आ गइल. त ऊ पेजरो उनुका बहुत काम के ना निकलल. बाकिर ऊ सभका के बतावसु कि, “हमरा लगे पेजर बा. हमार पेजर नंबर नोट करीं. ” बाकिर अबहीं पेजर क खुमारी ठीक से चढ़बो ना कइल कि मोबाइल फोन आ धमकल. जहां-तहां ऊ एकर चर्चा सुनसु. कहीं-कहीं देखबो करसु. आखिर एक दिन अपना महफिल में एकर जिक्र ऊ चलाइए दिहलें. बोलले, “इ मोबाइल-फोबाइल के का चक्कर बा?” महफिल में दू तीन गो कलाकारो बइठल रहलें. कहलें स, “गुरु जी ले लीहीं. बड़ा मजा रही. जहें से चाहीं ओहिजे से बतियाईं. ट्रेन में, कार में. आ पाकिट में धइले रहीं. जब चाहीं बतियाईं, जब चाहीं काट दीं.” एह महफिल में चेयरमैन साहब आ ऊ ठाकुर पत्रकारो जमल रहलें. बाकिर जतने मुँह ओतने बात रहल. चेयरमैन साहब “मोबाइल-मोबाइल” सुनत-सुनत अकुता गइलें. ऊ लोक कवि से मुख़ातिब भइलें. देखत घुरियात कहले, “अब तूं मोबाइल लेबऽ? का होखी तोहरा लगे ओकर?” ऊ कहलें, “पइसा बहुत काटे लागल बा का?” बाकिर लोक कवि चेयरमैन साहब के बात सुनिओ के अनसुन बन गइलें. कुछ कहले ना. त चेयरमैन साहबो चुप लगा गइले. ह्विस्की के चुस्की अउर सिगरेट के कश में भुला गइले. लेकिन तरह-तरह के बखान, टिप्पणी अउर मोबाइल के खरचा के चरचा चलत रह गइल. पत्रकार बतवलें कि, “बाकी खरचा त अपना जगह, एहमें सबले बड़का आफत बा कि जवन फोन काल आई ओकरो पर पइसा लागी, हर मिनट का हिसाब से.” सभे हं में हँ मिलावल आ एह इनकमिंग काल के खरचा के सभे अइसे अरथियावल जइसे गोया हिमालय अस बोझा होखे. लोक कवि सभकर बात बहुते धेयान से सुनत रहल. सुनते-सुनत अचानक ऊ कूद के खड़ा हो गइले. हाथ कान पर अइसे लगवलन कि लागे कि हाथ में फोन होखे आ लइकन जइसन सुरूर आ ललक भर के कहले, “त हम ना कुछ कहब, ना कुछ सुनब. बस मोबाइल फोन पासे धइले राखब. तब त खरचा ना नू बढ़ी?”\n“मतलब ना काल करबऽ ना सुनबऽ?” चेयरमैन साहब भड़कले, “तब का करे खातिर मोबाइल फोन रखबऽ जी?”\n“सिरिफ एह मारे कि लोग जानें कि हमरो लगे मोबाइल बा. हमरो स्टेटस बनल रही. बस !”\n“धत चूतिया कहीं के.” चेयरमैन साहब के एह कहला का साथ ही महफिल उखड़ गइल. काहें कि चेयरमैन साहब सिगरेट झाड़त उठ खड़ा भइलन आ पत्रकारो.\nतबहियो लोक कवि मनले ना. मोबाइल फोन के उधेड़बुन में लागल रहले.\nएगो वकील के बिगड़ैल लड़िका रहल अनूप. लड़िकीयन का फेर में ऊ लोक कवि के फेरा लगावल करे. बाहर के लड़िकीयन के लालच देव कि लोक कवि किहाँ आर्टिस्ट बनवा देब आ लोक कवि किहाँ के लड़िकीयन के लालच देव कि टी.वी.आर्टिस्ट बनवा देब. एह ख़ातिर ऊ कुछ टेली फिल्म, टेली सीरियल बनावे के ढोंगो पसरले रहुवे. किराया पर कैमरा ले के ऊ शूटिंग वगैरहो के ताम-झाम जब तब फइलावल करे. लोक कविओ ओकरा एह ताम-झाम में फंसल रहले. दरअसल अनूप लोक कवि के एगो कमजोर नस ध लिहले रहुवे. लोक कवि जइसे शुरुआती दिनन में कैसेट मार्केट में आवे ला परेशान, बेकरार, आ तबाह रहलें ठीक वइसही अब के दिन में उनुकर परेशानी सी.डी. आ वीडियो एलबम के रहल. एह बहाने ऊ टी.वी. चैनलन पर छा गइल चाहसु. जइसे कि मान आ दलेर मेंहदी जइसन पंजाबी गायक ओह घरी अपना एलबमन से चैनल पर चैनल छपले रहसु. बाकिर भोजपुरी क सीमा, उनुकर जुगाड़ आ किस्मत तीनो उनुकर साथ ना देत रहे आ ऊ मन ही मन छटपटाइल करसु आ शांत ना हो पावसु. काहें कि सी.डी. आ एलबम के द्रौपदी ऊ हासिल ना कर पावत रहले. खुल के सार्वजनिक रूप से आपन छटपटाहट देखाइओ ना पावसु. लोक कवि के एही छटपटाहट के छांह दिहले रहुवे अनूप.\nअनूप, जेकर बाप एडवोकेट पी.सी. वर्मा अपना जिला के मशहूर वकील रहल. आ ओकरा वकालत के एगो ना कई गो किस्सा रहल. लेकिन एगो ठकुराइन पर दफा 604 वाला किस्सा सगरी किस्सन पर भारी रहल.\nमुख़्तसर में ई कि एगो गांव के एगो ठकुराइन भरल जवानी में विधवा हो गइल. बाल बच्चो ना रहल. लेकिन जायदाद ज्यादा रहल आ सुंदरतो भरपूर रहल. उनुकर पढ़ाई लिखाई हालां कि हाईए स्कूल ले रहल तबो ससुराल आ नइहर में उनुका बराबर पढ़ल कवनो औरत उनुका घर में ना रहे. औरत त औरत कवनो मरदो हाई स्कूल पास ना रहल. से ठकुराइन में अपना अधीका पढ़ल लिखल होखे के गुमानो कपारे चढ़ के चिल्लाव. एहसे सुंदर त ऊ रहले रही तवना पर “पढ़लो लिखल”. से नाक पर माछीओ ना बइठे देसु. लेकिन उनुकर दुर्भाग्य कि दुर्घटना में पति के मरला का बाद जल्दिए विधवा हो गइली. महतारी बने के सुखो उनुका ना मिल पावल. शुरू में त ऊ सुन्न पड़ल गुमसुम बनल रहसु. बाकिर धीरे-धीरे उनुकर सुन्न टूटल त उनुका लागल कि उनुका जेठ अउर देवर दुनु के नजर उनुका देह पर बा. देवर त मजाके मजाक में कई हाली उनुका के धर दबोचे. उनुका ई सब नीक ना लागे. ऊ अपना मर्यादा में रहत एकर विरोध करसु. लेकिन बोलसु ना. फेर एक दुपहरिया जब अचके उनुका कोठरी में जेठो आ धमकले त ऊ खउल पड़ली. हार के ऊ चिल्ला पड़ली आ जेठानी के आवाज दिहली. जेठ पर घइलन पानी पड़ गइल आ ऊ “दुलहिन-दुलहिन” बुदबुदात सरक लिहले. जेठ त मारे शरम सुधर गइले बाकिर देवर ना सुधरल. हार के ऊ सास आ जेठानी से ई समस्या बतवली. जेठानी तो समझ गइली आ अपना पति पर लगाम लगा दिहली लेकिन सास घुड़प दिहली आ उलुटे उनुके पर छिनार होखे के अछरंग लगा दिहली. सास कहली, “एगो बेटा के डायन बन के खा गइल आ बकि दुनु के परी बन के मोहत बिया. कुलटा, कुलच्छनी!”\nठकुराइन सकता में आ गइली. बात लेकिन थमल ना. बढ़ते गइल. बाद के दिन में खाए, पहिरे, बोले बतियावहु में बेशऊरी आ छिनरपन छलके के अछरंग पोढ़ होखे लागल. हार मान के ठकुराइन अपना पिता आ भाई के बोलवली. बीच-बचाव रिश्तेदार, पट्टीदारो कइले-करवले. लेकिन ऊ जवन कहला नू कि, “मर्ज बढ़त गइल, जस जस दवा कइनी. ” आ आखि़रकार ठकुराइन एक बेर फेरू अपना बाप भाई के बोलवली. फेर जमीन जायदाद आ मकान पर आपना कानूनी दावा ठोंक दिहली.\nआखिरकार पूरा जायदाद में तिसरी अपना नांवे करवा के ऊ अलगा रहे लगली. अब जेठ आ देवर उनुका खिलाफ खुल के सामने आ गइले. उनुका के तरह-तरह से परेशान करसु, अपमानित करसु. लेकिन ऊ चुप लगा के सब कुछ पी जासु. लेकिन एक दिन ऊ चुप्पी तूड़ली आ अइसन तूड़ली कि पूरा गांव हैरान रह गइल.\nऊ सगरी लाज-हया, परदा-लिहाज तूड़ली आ अपना पति के कुरता पायजामा पहिर लिहली. अपना पति के लाइसेंसी दुनाली बंदूक, जवन अब उनुका नांवे हो गइल रहे, उठवली आ घर से बहरि निकल के अपना जेठ आ देवर के ललकार दिहली. बाकिर जेठ, देवर घर से बहरी ना अइलें, घरे में दुबकल रहले. ठकुराइन के चीख़ल चिचियाइल सुन के एक बेर देवर तमतमा के उठबो कइल बाकिर महतारी हाथ जोड़ के ओकरा के रोक लिहली. कहली, “ऊ तो हाथी नीयर पगलाइल बिया, कहीं गोली, वोली दाग दी त का होई?” देवर अफना के रहि गइल. रह गइल घरही में.\nठकुराइन थोड़े देर ले चीख़त चिल्लात रहली, हाथ में दुनाली बंदूक लहरावत रहली. सगरी गांव बिटोरा गइल. ठकुआ मरले देखत रह गइल. बाकिर जेठ-देवर, सास-जेठानी घर से बहरी ना निकलले. घूंघट कढ़ले कुछ बूढ़ अधेड़ औरत ठकुराइन के कवनो तरह समुझा बुझा के घर का भीतर कइली. कुरता पायजामा उतरवा के फेरू से साड़ी ब्लाउज पहिरवली. शील-संकोच, मान-मर्यादा जइसन कुछ हिदायत दिहली. आ जब ई हिदायत अधिका होखे लागल त ठकुराइन बोलली, “ई सब कुछ हमरे ला बा, ओह लोग खातिर कुछु ना ?” अतना कहि के एगो औरत के कान्ह धे बाकिर सिर रख कर उ फफक क रोवे लगली.\nबाहर भीड़ छँटे लागल. भितरी भलही ठकुराइन रो पड़ल रही बाकिर बहरि एगो बूढ़ सभका से कहत रहे, “दुलहिन पर दुर्गा सवार हो गइल बाड़ी.” जवन होखे अब ठकुराइन गांवे में ना जवारो में ख़बर रहली. उनका कुरता पायजामा आ बंदूक लहरावे के चरचा सगरो रहे. मिर्च-मसाला क साथे.\nदिन फेर धीरे-धीरे गुजरे लागल. अब ठकुराइन के जेठ आ देवरो उनुका से घबरासु. आ कतहीं कवनो मोर्चा ना बांधसु. तबहियो उन का हिया के चोट अबहीं बाचल रहे. सास त खुले आम कहसु, “हमरा करेजा पर लिट्टी ठोंकत बिया.” जेठ, देवरो एह बात के समुझस. फेर धीरे-धीरे ठकुराइन के खि़लाफ व्यूह रचे में ऊ लोग लाग गइल. अबकी सीधे कुछ करे-करवावे का बजाय वाया-वाया खुराफात शुरू भइल. कवनो छोट जाति के आदमी के ठकुराइन का खि़लाफ लगा दिहल, कवनो पट्टीदार के भड़का दिहल वगैरह. ठकुराइन सब समुझस बाकिर पहिलहीं का तरह फेर चुपचाप सभ कुछ टार जासु. लेकिन जब उनुका हरवाह के जेठ, देवर भड़कवले त ऊ एक हाली फेर खउल गइली. लेकिन अबकी पति के कुरता पायजामा ना पहिरली. नाही दोनाली बंदूकवे उठवली. अबकी ऊ कुछ ठोस कार्रवाई करे चहली.\nलेकिन तबहिए उनकर दुर्भाग्य फेरू उनुका के घेर लिहलसि.\nघर के अँगना में धोवल गेहूं सुखवावे खातिर पसरले रहुवी. बाहर के दरवाजा कवनो काम से खुलल रह गइल. कि तबहिए दू तीन गो बकरी दउड़त-कूदत घर में आ गइली सँ. आ आंगन में पड़ल गेहूं चबावे लगली सँ. ठकुराइन वइसही खदकत रहली, बकरियन के गेहूं में मुंह मारत देखली त भड़क गइली. घर में राखल एगो डंडा उठवली बकरियन के मारे ला. बाकी बकरी त डंडा उठावते फुदुक के भाग गइली सँ. बाकिर एगो बकरी फंस गइल. ठकुराइन सगरी खीस, सगरी खदकल ओही बकरी पर उतार दिहली. डंडा के वार अतना मजगर रहल कि ऊ बकरी बेचारी ओहिजे छटपटा के छितरा गइल. थोड़िके देर में ओकर साँसो रुक गइल आ ओहिजे आंगने में दम तूड़ दिहलसि.\nठकुराइन डेरा गइली. माथ पकड़ के बइठ गइली. पहिला चिंता जीव हत्या के रहल. एह अपराध बोध में एह पाप बोध में त ऊ रहबे कइली दोसर आ ओहु ले बड़ चिंता रहल कि जाने केकर बकरी रहुवे ई. आ जेकरे बकरी होखी ओकरा के जेठ, देवर चढ़ा भड़का के जाने का-का करवाई ?\nआ उनकर ई डर साचहु साँच साबित भइल. ऊ बकरी एगो खटिक के रहुवे. ऊ आसमान कपारे उठा लिहलसि. ठकुराइन समुझ ना पावत रही कि का करसु ऊ. काहे कि ऊ खटिक अब छिटपुट गारिओ देबे लागल रहे. ऊ अपना जेठ आ देवर से ना त हार मानल चाहत रही ना ही ओह लोग का सोझा झुके ला तइयार रही. नइहरो में बार-बार ऊ लोर बहावत, शिकायत करत आजिज़ आ गइल रही. से हार मान के ऊ घर में ताला लगवली आ चुपचाप शहर के रास्ता धइली. शहर चँहुंप के पता कइली कि सबले बड़का वकील के ह? फेर ओह वकील के घर के पता लगा के ओहिजा चहुँपली. सुंदर रहबे कइली से से घर में एंट्री मिले में मुश्किल ना भइल, ना ही वकील से मिले में. वकील के चैंबर में गइली त कुछ अउरिओ लोग ओहिजा बइठल रहे. से ऊ तनिका संकोच घोरत कहली, “माफ करीं हम तनिका प्राइवेट में बतियावल चाहत बानी. ” सुंदर आ जवान औरत खुद ही प्राइवेट बतियावल चाहत होखे त भला कवन मरद मना कर पाई ? वकीलो साहब इंकार ना कर पवले. ओहिजा बइठल लोग के जतना जल्दी संभव भइल निपटवलन आ जब सब लोग चैंबर से बाहर निकल गइल त मुंशी के बोला के बता दिहलन कि, “थोड़ देर ले केहु के भितरी मत आवे दीहऽ.” फेर ठकुराइन से कहले, “हँ, बताईं मैडम!” फेर मैडम बकरी वाली मुश्किल आ खटिक के पट्टीदारी के लोग के चढ़वला भड़कवना के बात विस्तार से बतवली आ कहली, “जवन पइसा खरच होखी, हम करब.” फेर ऊ हाथ जोड़ विनती करत कहली, “लेकिन हमरा के बचा लीं वकील साहब!” फेर अपना जगह से उठ के उनका लगे ले गइली आ गोड़ छूवत कहली, “हमरा के बचा लीं.” फेर जोड़ली, “कवनो कीमत पर.” वकील साहब मौका देख के उनुकर पीठ पर हाथ फेरलन, तोस दिहलन आ कहलन, “घबराईं जन, बइठीं कुछ सोचत बानी.”\nफेर थोड़ देर ले ऊ चिंतित मुद्रा में मौन रहलन. माथ पर दू-चार हाली हाथ फेरलन. कानून के दू चार गो किताब अलटन-पलटन आ लगभग परेशान हो गइलन.\nउनकर परेशानी देख ठकुराइन बेकल हो गइली. कहली, “का ना बच पाएब?”\n“रउरा तनी शांत बइठीं. ” कहिके वकील साहब अपना लिलार पर परेशानी के कुछ अउर रेघारी गढ़लन. फेर कुछ अउर कानून के किताब अलटले-पलटले. आ अब उनुका अपना सोझा बइठल मेम साहिब के बुड़बकाही भरल गंभीरता पर पूरा यकीन हो गइल आ इहो कि अब चूके के ना चाहीं. माथ पर हाथ फेरत कहलें, “दरअसल रउरा कवनो आदमी के हत्या कइले रहतीं त आसान रहीत, बचा लेतीं. काहें कि तब सिरिफ धारा तीन सई दूइए लागीत. लेकिन रउरा जीव हत्या कर दिहले बानी से मामिला डबल हो गइल बा आ 302 क बजाय मामिला दफा छह सई चार के हो गइल बा.” वकील साहब तनिका अउर गंभीर भइलें, “दिक्कत इहे होखत बा तवना पर ई बकरी खटिक के रहल. आ शायद रउरा नइखीं जानत कि खटिक अनुसूचित जाति में आवेला. से एगो पेंच इहो पड़ी.”\nठकुराइन अब अउर घबरा गइली. कहली, “लेकिन हम त राउर बड़ा नाम सुनले बानी. तबहिए रउरा लगे आइल बानी.” ऊ तनिका अउर खुलली, “जवने कीमत देबे होखी हम देब. खरचा-बरचा के रउरा फिकिर मत करीं, हम सब करब. चाहीं त रउरा जज-वज सब सहेज लीं. ” ऊ लगभग घिघियइली, “बस कइसहूं रउरा हमरा के बचा लीं. गांव में हमार बेइज्जती जन होखे, पट्टीदारन का सोझा मूड़ी ना नवे.”\n“घबराईं जन.” वकील साहब भरपूर तोस देत कहलन, “अब रउरा हमरा लगे अतना भरोसा ले के आइल बानी त कुछ त करहीं के पड़ी.” ऊ निशाना अउरी दुरुस्त करत कहलें, “अब समुझीं कि अगर रउरा के ना बचा पवनी त हमार वकालत त बेकारे गइल. हमारथू-थू होखी आ हम वकालत छोड़ देब.” ऊ कहलें, “त रउरा निश्चिंत रहीं हम जी जान लगा देब. रउरा कुछ ना होखी. उलटे ओह खटिकवे के फंसवा देब. कि आखि़र ओकर बकरी रउरा घर में घुसल कइसे? ओकर हिम्मत कइसे भइल एगो शरीफ आ इज्जतदार अकेल औरत के घर में बकरी घुसावे के.”\nठकुराइन वकील साहब के एह कहला से बहुते आश्वस्त भइली. उनुका चेहरा पर खुशी के कुछ रेखा लउकल. ऊ बुदबुदइली “राउर बहुते कृपा.” फेर वकील साहब कुछ स्टाम्प पेपर आ वकालतनामा पर उनुका से दस्तख़त करवलें. खटिक के आ उनकर पूरा पता लिखलन. एक हजार रुपए फीस के वसूललन. आ कहलें, “मैडम रउरा निफिकिर रहीं. राउर इज्जत सम्हारल अब हमार काम बा.” बाकिर एहतियातन उनुका से इहो कह दिहलन कि, “रउरा इज्जतदार आ प्रतिष्ठित औरत हईं से रउरा के कचहरी, इजलास दउड़हू धूपे से छुट्टी दिअवा देब जज साहब के दरख्वास्त दे के. नाहक ओहिजा अइला से बेइज्जती होखी. रउरा बस एहिजे आके सीधे हमरे से मिलत रहब.” फेरु वकील साहब आगाह कइलन कि, “हमरा मुंशी भा कवनो जूनियर वकीलो से एह केस के चरचा मत करब. भूलाइओ के ना. ना त एक मुँह से दू, दू से चार, चार से चालीस मुँहे बात पसर जाई. ख़ामख़ा जगहंसाई होखि आ केसो में हो सकेला कि नुकसान हो जाए. से धेयान राखब, ई बात हमरा रउरा बीचे प्राइवेटे रहे.”\nबिलकुल कवनो आज्ञाकारी बचवा जइसन ठकुराइन वकील साहब के सगरी बात मान गइली. आ निफिकिर भाव से खुशी-खुशी गांवे लवट गइली. गाँवे अइला पर खटिक फेरू हल्ला दंगा कइलस. बाकिर दोसरके दिन पुलिस आइल आ ओह खटिक के पकड़ ले गइल. भइल ई रहे कि वकील साहब ठकुराइन क ओर से पुलिस में खटिक के खि़लाफ एगो दरखास्त दे के जान माल के ख़तरा बता दिहलन आ पुलिस वालन के पटिया के धारा 107 आ 151 में खटिक के बंद करवा दिहलन. अपने एगो जूनियर लगाके दोसरा दिने ओकरा के जमानत पर छुड़वाइओ दिहलन. ओकरा के कचहरी में अपना तख्ता पर बोलववलन, दू सौ रुपिया दिहलन आ आपन बात समुझवलन.\nखटिक गांवे वापिस आइल आ ठकुराइन से माफी मांगे के बात कहलसि. ठकुराइन उलटे ओकरा के झाड़ दिहली. कहली, “जो कचहरी में नाक रगड़. माफी ओहिजे माँग.” ठकुराइन बिलकुल वीर रस में रहली. खटिक चल गइल. लेकिन कुछ दिन बादे फेरू भाव खाए लागल. ठकुराइन भाग के शहर गइली. वकील से मिलली. वकील उनुका के तोस दिहलन, फीस लिहलन. बाद के दिन में त जइसे ई रुटीन बन गइल. खटिक ठकुराइन से कबो गिड़गिड़ाव, कबो भाव खा जाव. ठकुराइन फेरू शहर जासु आ बात खतम हो जाव. लेकिन फेरु कुछ दिन में उपट जाव. काहे कि होत इ रहे कि ठकुराइन के खि़लाफ कवनो मुकदमा त असल में रहल ना बाकिर खटिक के खि़लाफ 107 आ 151 क मुकदमा त रहबे कइल. से ऊ पेशी पर शहर जाव, वकील से मिले, सौ पचास रुपिया लेव आ वकील के कहे मुताबिक गांव में “ऐक्ट” करे. कबो कहे कि, “अबकी त हम फंस गइनी. लागत बा मुकदमा हमरा उलटा जाई.” त कबो कहे, “अब त ठकुराइन बचीहें ना, सजा इनके होखी.” काहे कि वकील साहब किहां से अइसने कुछ कहे के निर्देश होखे. जब जइसन इशारा मिले खटिक गांवे आ के वइसने ऐक्ट करे. ठकुराइन के जेठ, देवर, सासो मामिला का तह में गइले बिना ठकुराइन के फजीहत के आनंद लेसु.\nठकुराइन के अब शहर गइल बढ़े लागल रहे. वकील साहब उनुका से फीस त लेते रहले. फंसावतो रहले. ठकुराइन के ई सब ठीक ना लागे. बाकिर गांव में उनुकर इज्जत वकील साहब बचवले रहलन से ऊ एकरा के बेमने से सही शुरू-शुरू में बर्दाश्त करत गइली. लेकिन बाद में उनुको ई सन ठीक लागे लागल. वकील साहब के पुरुष गंध में उहो बहके लगली. शुरू-शुरू में त वकील साहब के चैम्बरे में प्राइवेट बातचीत के दौरान नैन मटक्का करसु, उनुका घरे में ठहरसु. लेकिन बाद में वकील साहब के घरे में महाभारत मचे लागल. ऊ कहल जाला नू कि लहसुन के खाइल आ दोसरा के नारी के सोहबत छुपवले ना छुपाए. से बात गँवे-गँवे खुले लागल. काहे कि ठकुराइन पहिले त सिर्फ मुवक्किल रहली, बाद में ख़ास मुवक्किल बनली आ फेर अचानके खासमखास बन गइली वकील साहब के. हालांकि देह के सांकल ठकुराइन वकील साहब ला अबले खोलले बा रही बाकिर आँख का रस्ते मन के सांकल ले त वकील साहब आइए गइलन. ई बाति ठकुराइनो जान गइली. वकील साहब संगे सिनेमा-विनेमा, चाट, पकौड़ीओ ऊ करे लगली. लेकिन बाद में वकील साहब के घर में झंझट जब अधिका बढ़ गइल त वकील साहब उनुका के एगो होटल में टिकावे लगलन. कबो-कभार होटल पहुंच के हालो चाल ऊ ले लेसु. लेकिन जल्दिए मुख्य हाल चाल पर आ गइलन आ ठकुराइन के मीठ-मीठ ना नुकुर के बावजूद ऊ उनकर देहबंध आखि़र लांघिए लिहलन. अब कई बेर वकील साहब होटले में ठकुराइन संगे दिन रंगीन कर लेसु. लेकिन कई हाली होटल दिक्कत होखे से ऊ ठकुराइन के शहरे में घर ख़रीदे के सलाह दिहलन. ठकुराइन घर ख़रीदली त ना बाकिर एगो अलग घर किराया पर ले लिहली. ई कहि के बाद में खरीदिओ लेब. बाद में ऊ आवास विकास के एगो एम.आई.जी. मकान ख़रीदबो कइली. एह बीच दू तीण बेर एबॉर्शनो क दिक्कत उठावे पड़ल ठकुराइन के. आखिरकार वकील साहब एगो प्राइवेट डाक्टर से उनुका के कापर टी लगवा दिहलन. अब कवनो दिक्कत ना रहे. वकील साहब गांव में ठकुराइन के इज्जत बचावे के फीस धन आ तन दुनु में वसूलत रहले. सिलसिला चलता रहल. खटिक के 107 आ 151 के मुकदमा कब के खतम हो गइल बाकिर ठकुराइन के खि़लाफ दफा 604 के मुकदमा ख़तमे ना होत रहे.\nलेकिन ठकुराइन के एकर फिकर ना रहे. ऊ त भर गरदन वकील साहब के जीयत रहली. हँ वकील साहब जरूर उनुका के जीयत ना रहले. ऊ त भोगत रहले. कबो-कबो कवनो बाति ला दुनु क बीच खटपटो होखे लेकिन कुछुए दिन के तनातनी के बाद वकील साहब उनुका के “मना” लेसु. हालां कि तनातनी के दिन में ठकुराइन गांव चल जासु. खेती बारी बटईया दे दिहले रही. बखरा में जवन अनाज मिले ओकरे के बेच बाच के खरचा चलावसु. कुछ आगा दिन ला बैंको में जमा करत रही. धीरे-धीरे समय बीतत गइल. ठकुराइन भले देह सुख में डूबल कुछ देखत सुनत ना रहली. बाकिर लोग त सब कुछ देखत सुनत रहे. गांव में जवना इज्जत के बचावे का फेर में ऊ एह फांस में फंसली ओहिजो लोग दबल जुबान आ फुसुरे फुसुर से सही जानिए चलल कि जेठ, देवर के धूर चटावे वाली ठकुराइन शहर में एगो वकील के रखैल बन गइल बाड़ी. बात ठकुराइन के नइहरो ले चहुँपल. उनुकर भाई एकाधबेर ऐतराजो जतवलसि बाकिर बाद के दिन में ऊ सिंगापुर चल गइल कमाए. बाप के निधन हो गइल. देवर, जेठ के ऊ माछियो-मच्छर बराबर ना समुझत रहली. गांव में ज्यादातर रहबो ना करसु कि ताना सुनस. दोसरे, घर में काम धाम करे वाला, देखभाल करे वालन के पइसा, अनाज के मदद दे के एतना उपकृत कइले रहसु कि ऊ होंठ खोलल त दूर डट के आंख मूंद ल सँ. आ जे केहू ठकुराइन के गैरमौजूदगी में कबो कभार एहनी से चरचा चलइबो के त ई सब तरेर देसु. कहसु, “ठकुराइन मलकिन पर अइसन अछरंग के बात हमरा सोझा करबो मत करीहऽ ना त जीभ खींच लेब.”\nलोग प्रतिवाद करे, “त शहर में रहेली काहे ला?”\n“इहां के नरक से ऊब के. ” आदमी जोड़सु, “फेर मलकिन के एहिजा सुविधो का बा ? शहर में बड़ी सुविधा बा. सड़क बा, बिजली बा, दुकान बा, सनीमा बा. आ एहूले बड़ बात कि ओहिजा फटीचर नइखन एहिजा जइसन छोट-टुच्च बात करे खातिर.”\n“हँ भई, जेकर खइबऽ ओकर त बजावहूं के पड़ी.” कह के लोग बात ख़तम कर देव.\nलेकिन बात ख़तम कहाँ होखे भला?\nदिन गुजरत गइल. अब ठकुराइन के चेहरा से चमक छुट्टी लेबे लागल. विधवा जीवन के अवसाद आ अनैतिक जीवन जीए के तनाव उनुका चेहरा पर झलके लागल. हालां कि शहर में ऊ पड़ोसियन से कवनो खा़स संपर्क ना रखत रही आ पूरा शिष्टता, भद्रता से माथ पर सलीके से पल्लू राखिए के घर से बाहर निकलस तबहियो ताड़े वाला आंख ताड़िए लेव. हालां कि घर में काम करे खातिर एगो बुढ़िया आ एगो छोट लइको के ऊ अपना नइहर से ले आइल रही तबहियो अकेल औरत लगे जब एगो मरद आवत जात रहे त केहू सवाल भले मत उठावे बाकिर उठिए जाला. फेर उनकर अकेला औरत के ठप्पा ! लोग कहे बे पतवार के नाव हवे जे चाहे, जेने चाहे चाहे बहा ले जाव. बाकिर अब दिक्कत ई रहे कि बढ़ती उमिर के साथे-साथ उनुकर अकेलापन अब उनुका साले लागल रहल. एह अकेलापन से उबिया के दू एक बेर वकील साहब से दबल जबान शादी कर लेबे के कहबो कइली. बाकिर वकील साहब टार दिहले. उनुकर दलील रहे कि, ऊ बाल बच्चेदार बाड़ें, शहर में उनुकर हैसियत आ रुतबा बा. से लोग का कही ? दोसर दलील उमिर के अंतर के रहल, तिसरका दलील ई कि रउरा क्षत्रिय जाति के हईं आ हम कुर्मी. एहू पर समाज में बखेड़ा हो सकेला. एहसे जइसे चलत बा वइसहीं चले दीं. एही में हमनी दुनु के भलाई बा आ समाजो के. ठकुराइन जबान पर त लगाम लगा गइली बाकिर मने मन कसमसाहूं लगली. ऊ सोचली कि अब वकील साहब से पूरा किनारा कर लेसु. बाकिर ऊ अबहीं सोचते रहली कि पइली कि अब वकील साहब खुद ही उनुका से किनारा करे लागल बाड़े. अब उनुका घर में आइलो गइल कम से कम हो गइल. ऊ सब कुछ छोड़ के अब गांवे वापिस जा के रहे के सोचे लगली. लेकिन उनुकर दफा 604 वाला बकरी के हत्या वाला केसो फंसल पड़ल रहे. ऊ इहो गौर कइली कि अब वकील साहब उनुका केसो पर खास धेयान ना देत रहलें. ना उनुका पर ना उनुका केस पर.\nठकुराइन के चिंता के अब कवनो पार ना रहुवे.\nबाद में ऊ जब एकरा तह में जा के पता लगवली त एक बात त साफ हो गइल कि एगो लड़िकी वकील साहब के जूनियर बनके आ गइल रहे, वकील साहब के दिलचस्पी अब ओह जूनियर वकील में बढ़ गइल रहे. ई त ऊ समझली. बाकिर उनुका केस में ऊ कवनो दिलचस्पी नइखन लेत ई बात ना समुझ पावत रहली. ऊ सोचली कि कवनो दोसरा वकील से एह बारे में दरियाफ्त करसु लेकिन उनुका वकील साहब के हिदायत याद पड़ल कि, “केही से एकर जिकिर मत करब ना त केस बिगड़ जाई.”\nसे ऊ चुप लगा गइली.\nलेकिन कब ले चुप लगवती भला? वकील साहब के चैंबर में उनुकर आना जाना बढ़ गइल. वकिलाइनो अब उनुका के देख नाराज ना होखसु ना ही कुढ़ते रहसु. अब त कुढ़े खातिर उनुका ऊ जूनियर वकील मिल गइल रहुवे. अब वकील साहब चैम्बर में प्राइवेट में ओह जूनियर वकील से मिलस. एह फेर में कई बेर ठकुराइनो के बाहर बइठे पड़ जाव. उनुका ई सब बहुते अखरे बाकिर मन मारि के रह जासु.\nअब जब ऊ चैम्बर के बाहर बइठसु त चाहे अनचाहे केहू ना केहू से बातोचीत शुरू हो जाव. एह तरह आवत जात अउरियो लोग से परिचय बढ़े लागल. हालां कि विधवा होखला का चलते ऊ सादा साड़ी पहिरसु. मेकअपो ना करसु. ऊ माथ पर आँचर रखले बहुते अदब से, सलीका अउर शऊर से बतियावसु, गंभीरो रहसु, आंखिन में शील संकोच सहेजले केहू से अधिका हँसबो मुसुकास ना तबहियो पहिले लेखा ऊ सभका के अनदेखीओ ना करसु. पहिले अपना सुंदरता आ जवानी के गुरूरो रहल. से सभके बेदेखले चलसु. बाकिर अब सुंदरता के उ गुरूरो उतार पर रहुवे. ऊ चालीस के उमिर चहुँपत रहली तबहियों ऊ जब रिक्शा से भा पैदल कइसहूँ चलसु, लोग मुड़-मुड़ के उनुका के देखे जरूर. त उनुका लागे कि अबही जवानी बाकी बा. अबहीं उनका देहयष्टि में दम बा आ उनुका अपना पर गुरूर आ जाव.\nएही गुरूर में ऊ एक दिन सड़क पर खड़ा होके रिक्शा खोजत रहली कि तबहिए वकील साहब के एगो पुरान जूनियर वकील मोटर साइकिल से ओने से गुजरल. ठकुराइन के देख के थथमल, नमस्कार कइलसि. रुकल आ हाल चाल पूछलसि. कहलसि, “जहां जाए होखे चलीं हम चहुँपा देत बानी.” बाकिर ठकुराइन बहुते शालीनता से आँचर ठीक करत मना कर दिहली. कहली, “जी बहुत मेहरबानी बाकिर हम रिक्शा से चल जाएब. रउरा काहें तकलीफ करब ?” कह कर ऊ वकील के टाल गइली. बाकिर वकील गइल ना रुकल रहल. बोलल, “अच्छा रिक्शा मिले ले त राउर साथ दे सकीलें.”\n“हँ, हँ काहे ना ?” हलुका मुसुकात ठकुराइन कहली. वकील एनेर-ओने के बात करत अनायासे उनुका केस का बारे में बतियावे लागल. पूछते-पूछत जिरह करे लागल. हालां कि ठकुराइन ओकर हर जिरह टारत गइली. बाकिर जूनियर वकील जइसे ढिठाई पर उतर आइल, “आखि़र कइसन केस ह राउर जे एतना बरीसन से खतमे नइखे होखत. एक्कै कोर्ट में अटकल पड़ल बा.”\nठकुराइन तबहियो चुप रहली.\n“अब ले त केस हाई कोर्ट में पहुंच जाला अपील में अतना बरीसन में आ राउर केस अबहीं डिस्ट्रिक्टो जज का लगे ना पहुंचल ? आखि़र ह का ?”\n“रउरा ना जानब वकील साहब! बहुत बड़ मामिला ह. उ त वर्मा जी वकील साहब बानी कि बचवले बानी ना त हम त फंसिए गइल रहीं.”\n“लेकिन केस ह का?” ऊ जूनियर वकील बोलल, “राउर कवनो फाइलो नइखे चैम्बर में कि हमनी का देखतीं.”\n“केस बड़हन ह एहसे वकील साहब खुद देखीलें.”\n“अरे तबहियों फाइल कबो त कोर्ट जाई-आई. तारीख़ लागी.” ऊ माथा के पसीना पोंछत बोलल, “आखि़र केस ह का ?”\n“दफा 604 के. ” ठकुराइन आहिस्ता से बोलिए दिहली.\n“दफा 604 ?” वकील भड़कल, “इहे बतवनी ह नू रउरा कि दफा 604 ?”\n“जी. ” ठकुराइन अइसे बोलली जइसे ई बता के कवनो पाप कर दिहले होखसु. कहली, “जाए दीं. रउरा जाईं.”\n“हम तो चल जात बानी मैडम बाकिर दस बारह साल से हमहूं एह कचहरी में प्रैक्टिस करत बानी. थाना, एस.पी. ओ देखत बानी. आ आई.पी.सी.ओ. त भारत के कानून में अइसन कवनो दफा त हइए नइखे अबहीं ले.” ऊ जूनियर वकील बोलल, “बलुक आई.पी.सी. में जवन आखिरी दफा ह ऊ ह दफा 511 बस ! त 604 कहां से आ जाई?”\n“लेकिन वर्मा जी त हमरा के इहे बतवले रहीं कि दफा 604 हो गइल.” ठकुराइन हकबकात बोलली.\n“हो सकेला कि रउरा सुने में गलती हो गइल होखे. ” जूनियर वकील बोलल, “ख़ैर, छोड़ीं. मामिला रहल का ? भइल का रउरा से ?”\n“मतलब?” असमंजस में पड़त ठकुराइन पूछली.\n“मतलब ई कि रउरा से अपराध का भइल रहे ?”\n“बकरी मर गइल रहे हमरा मरला से. एगो खटिक के रहल.”\n“ओ हो!” ताली बजावत जूनियर वकील बोलल, “मुलेसर खटिक के त ना?”\n“हँ, लेकिन रउरा कइसे जानीलें ?” ठकुराइन फेर अफनइली.\n“जानीले ? अरे पूरा कुंडली जानीले.”\n“कचहरी में तख्ता पर हमेशा आवेला.” ऊ कहलसि, “मैडम माफ करब, वर्मा साहब रउरा के डंस लिहलन.”\n“का कहत बानी रउरा ?”\n“बताई चैंबर में रउरा से फीस लेले तख्ता पर ओह मुलेसर खटिक के फीस देले त का फोकट में ?” ऊ कहलसि, “फेर रउरो मैडम अतना सिधवा बानी? घर में आगा पीछा केहू नइखे का?”\n“काहें ना. सभे केहू बा.”\n“त फेर केहू ई ना बतावल कि बकरी मारल कवनो अपराध ना ह?”\n“बाकिर खटिक के रहुवे.” ऊ कहली, “अइसने वकील साहब कहले रहले.”\n“अरे लाखन बकरी देश में हर घंटा कटाली सँ. खटिक के होखे भा जोलहा के. कवनो दफा बाकिर लागेला का?” ऊ बोलल, “चलीं गलती से केहू के नुकसान होइए गइल त ओकरा के ओकर खर्चा-मुआवजा आ अधिका से अधिका बकरी के दाम दे दीं. ई का कि फर्जी दफा 604 जवन कहीं हइयै नइखे, ओकरा के सालों साल वकील के चैंबर में लड़ीं.” ओ कहलसि, “रउरा त मैडम फंस गइनी.”\n“का बोलत बानी रउरा ? सही-सही बोलीं.” ठकुराइन जइसे अधमर हो गइली. कहली, “वकील साहब त कहले रहलन कि आदमी मारीले त दफा 302 लागेला, आदमी के बकरी मार दिहनी त डबल दफा लागेला दफा 604 आ हमरा के अबहीं ले बचवलहूं बानी उहाँ के.”\n“रउरा बहुते सोझबक बानी मैडम. रउरा के बचवले नइखन बेचले बाड़न. रउरा के बरगलवले बाड़न ऊ कानून के बाजार में. जवन दफा कहीं भारतीय कानून में हइए नइखे.” ऊ कहलसि, “हमरा पर विश्वास ना होखे त आईं कचहरी कवनो वकील, कवनो जज से दरियाफ्त कर लीं !”\n“अब हम का बताईं, कहां आईं ?” बोल के ठकुराइन फफक के रो पड़ली. रोवते-रोवत ओहिजे सड़क पर माथा पकड़ के बइठ गइली.\n“रउरा हमरा पर यकीन ना होखे त चैंबर में आ के वर्मे साहब से पूछ लीं कि ई दफा 604 आई.पी.सी. में कहां बा? आ कि राउर केस कवना कोर्ट में चलत बा? सब कुछ दूध के दूध पानी के पानी हो जाई.” जूनियर वकील बोलल, “बस भगवान खातिर हमार नाम मत बोलब. मत बताएब कि हम ई सब बतवनी.” ऊ बोलल, “हँ, जे हम झूठ साबित हो जाईं त ओहिजे हमरा के अपना एह सैंडिल से मारब, हम कुछ ना बोलब.” कह के ऊ चले लागल. बोलल, “मैडम माफ करब. रउरा साथे बहुते भारी अन्याय कर दिहले वर्मा साहब.” बाकिर ठकुराइन कुछ ना कहली. उनुका मुँह में बकारे ना रह गइल रहे. लोग आसमान से जमीन पर अइसहीं गिरेला बाकिर उनुका लागल कि ऊ आसमान से सीधे पाताल में जा के डूब गइल बाड़ी. उनुका के गुमसुम देख के ऊ वकील बोलल, “हमरा साथे त आप मोटर साइकिल पर बइठब ना. रुकीं हम रउरा ला रिक्शा बोलावत बानी.” कह के ऊ एगो रिक्शा बोला ले आइल. ठकुराइन सड़क से उठली, धूरा झाड़त रिक्शा पर बइठली. ऊ गौर कइली कि कलफ लागल उनुका क्रीम कलर के साड़ी जगह-जगह करिया पड़ गइल रहे, सड़क पर बइठ गइला से. ऊ वकील जात-जात उनुका के फेरू नमस्कार कइलस. बोलल, “मैडम नमस्कार!” बाकिर मैडम के मुंह से शब्द गायब रहे. ऊ भउँचक रहली. ऊ धीरे से दुनु हाथ जोड़ दिहली.\n“वर्मा जी ने एतना बड़ धोखा दिहलन.” रिक्शा जब चले लागल त ऊ अपना आपे से बुदबुदइली. ऊ निकलल रही बाजार जाए खातिर बाकिर वापिस घरे आ गइली. बुढ़िया महरी से पानी मँगली, पानी पी के ओठंग गइली. दू दिन ले ऊ घरे में पड़ल रहली. बेसुध!\nतिसरा दिने ऊ अपना पति के उहे पुरनका कुर्ता पायजामा फेर से खोजली. मिलल त ऊ जगहे-जगह से कटा पिटा गइल रहे. बाजार गइली, एगो नया कुर्ता पायजामा आ अँगवछा खरीदली. घरे अइली. पहिरली. अंगवछा गरदन में लपेटली, दुनाली बंदूक उठवली आ रिक्शा ले के पहुंच गइली सीधे वर्मा वकील के चैंबर पर. धड़घड़ात घुसली. मुंशी उनुकर वेश देख के रोकबो कइलसि कि, “साहब प्राइवेट बात करत बानी.” बाकिर ऊ मनली ना. बिना कुछ कहले चैंबर में घुस गइली. जब चैंबर में घुसली त सोफा पर बइठल वर्मा वकील का गोदी में उनुकर जूनियर वकील बाल खोलले पटाइल पड़ल रहे आ ऊ ओकरा छाती, गाल से खेलत रहले. ठकुराइन के अचके देख के पहिले त चिन्हिओ ना पवले. दूर छटकत हड़बड़ात पूछले, “के ? के?”\n“दफा 604 हईं. चिन्हलऽ ना ?” ठकुराइन बिलबिलइली.\n“अरे मैडम रउरा ?” ठकुराइन के हाथ में बंदूक देखते घबराइल वकील साहब के हलक सूख गइल. सूखल गला से बोलले, “बइठीं-बइठीं! बइठीं त पहिले.”\n“बइठे नइखीं आइल. दफा 604 का होला, कहां होला जाने आइल बानी.” ऊ घुड़कत कहली.\n“बइठीं त.” वकील साहब कहलें, “शरीफ इज्जतदार महिला हईँ आप. बइठीं त.”\n“शरीफ आ इज्जतदार ? हम ?” ऊ कहली, “ई रउरा कहत बानी ?”\n“अरे बइठीं त!” ऊ कहले तब ले जूनियर वकील लड़की आपन कपड़ा लत्ता ठीक-ठाक कर के धीरे से सरक चैंबर से बाहर निकल गइल. फेर चैंबर में मुंशी आ जूनियर वकीलो आ पहुंचले. हल्ला गुल्ला सुन के घरो के लोग आ गइल. वकिलाइनो. ठकुराइन के ई नया रूप देख उनको ठकुआ मार दिहलसि. बहुते मुश्किल से घर के औरत आ मुंशी मिल के ठकुराइन के काबू कइल. बाकिर ठकुराइन लगातार दफा 604 के किताब मांगत रहली, कवना कोर्ट में उनुकर केस चलत बा आ ओह कोर्ट आ जज के नाम पूछत रहली. बाकिर ठकुराइन के कवनो सवाल के जवाब वकील साहब का लगे ना रहुवे. ऊ कहे लगलन, “मैडम अबहीं रउरा खीसि में बानी. जाईं घरे जा के आराम करीं, जब मन शांत हो जाव त आएब, तब बात कइल जाई.”\n“अच्छा छोड़ीं.” ठकुराइन वकिलाइन के खींचत कहली, “रउरे इनका से पूछीं आ तनी शांति से पूछीं कि बकरी मरला के जुर्म का दफा 604 के जुर्म होला? आ ना त फेर का होला?”\n“हम कानून ना जानीं.” वकिलाइन डेराइल सहमल बोलली.\n“अच्छा झूठही बहला फुसला के कवनो शरीफ औरत के रंडी बना दिहल जाव, रखैल बना लिहल जाव, एह अपराध के का कानून होला? ई त जानत होखब?” ठकुराइन सिसकतो में दहड़ली. बाकिर वकिलाइन सब कुछ समुझतो चुप रह गइली.\n“हम हईं एह वर्मा वकील के रखैल!” ठकुराइन कहली, “दफा 604 के मुजरिम जवन ई वर्मा बनवलसि आ हमरा के एह दफा से बचावत-बचावत एह बेवा औरत के रंडी बना दिहलसि, रखैल बना लिहलसि. आ हमरे खरचा पर. उपर से आपन फीसो लेत रहल दफा 604 से बचावे खातिर.” ऊ बिफरत रहली, “बताईं अतना साल से ई दोखी हमरा के लूटत रहल. हम का करीं? हे भगवान.” कह के ऊ फफक के रो पड़ली. फेर बंदूक उठवली. ट्रिगर दबवली वर्मा वकील के निशाना बना के. सब लोग मारे डर के एक ओर हो लिहल. बाकिर गोली चलल ना. एह अफरा तफरी में केहू गँवे से गोली निकाल दिहले रहुवे बंदूक से. ठकुराइन हैरान रहली. ऊ तुरते बूझ गइली कि गोली निकल गइल बा. ऊ ना आव देखली ना ताव बंदूक पलटली आ ओकरा कुंदे से वर्मा वकील पर धड़ाधड़ प्रहार कइली. ओह बकरियो से अधिका जोर के प्रहार ! वर्मा जी के कपार फूट गइल आ मुंहो. दउड़ के लोग ठकुराइन के पकड़ल. वकील साहब के बचा के चैंबर से बाहर ले गइल लोग. ठकुराइन के समुझावल बुझावल लोग. उनुका के उनुका घरे भेजल आ वकील साहब के अस्पताल.\nडाक्टर लोग बतावल कि वकील साहब के हेड इंजरी हो गइल बा आ ऊ कोमा में चल गइल बाड़ें. अब वकिलाइन दहाड़ मार के रो पड़ली. डाक्टर लगो उनुका के तोस दिहल. दू दिन बाद वकील साहब होश में आ गइलें.\nबाकिर ओने पता चलल कि ठकुराइन पगला गइल बाड़ी आ करिया कोट पहिरले गला में फीता बन्हले केहू के देखसु त पत्थर डंडा जवने मिले चला देसु. दस पंद्रह गो वकील एहमें घवाहिल हो चुकल रहले. इहो पता चलल कि खबर सुनते ठकुराइन के जेठ, देवर फौरन शहर आइल आ उनुका के मानसिक चिकित्सालय में भरती करा दिहल. आर उनुका इलाज पर त ओतना ध्यान ना दिहल जवना एह बात पर कि ऊ लोग उनुका जायदाद के वारिस बा. आ ठकुराइन के जेठ, देवर के एह कानूनी दाँव पेंचो में ठकुराइन का खि़लाफ खड़ भइले इहे वर्मा वकील.\nबाद के दिन में पागलपन के बिना पर ठकुराइन के जमीन जायदाद उनुकर जेठ, देवर अपना नाँवे करा लिहले आ ठकुराइन फेरु पागलखाने से बाहर आ गइली. कबो कुर्ता-पायजामा त कबो पैंट कमीज पहिरले ऊ शहर के सड़कन पर नजर आवसु आ जवने तवने वकील के पत्थर ईट मारत रहसु. लोग उनुका के देखते कहे लागे, “भागऽ भइया दफा 604 आ गइल.” आ उहो केहू पर ईटा पत्थर चलावत चिल्लासु, “लऽ दफा 604 हो गइल!”\nअपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. साल 1978 से पत्रकारिता में. इनकर उपन्यास आ कहानियन के बाइस गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले रहे आ “एक जीनियस की विवादास्पद मौत” खातिर यशपाल सम्मान से.\nबड़की दी का यक्ष प्रश्न के अनुवाद अंगरेजी में, बर्फ़ में फंसी मछली के पंजाबी में आ मन्ना जल्दी आना के अनुवाद उर्दू प्रकाशित हो चुकल बा.\nबांसगांव की मुनमुन, वे जो हारे हुए, हारमोनियम के हज़ार टुकड़े, लोक कवि अब गाते नहीं, अपने-अपने युद्ध, दरकते दरवाज़े, जाने-अनजाने पुल (उपन्यास), 11 प्रतिनिधि कहानियां, बर्फ़ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह), कुछ मुलाकातें, कुछ बातें [सिनेमा, साहित्य, संगीत और कला क्षेत्र के लोगन के इंटरव्यू] यादों का मधुबन (संस्मरण), मीडिया तो अब काले धन की गोद में [लेख के संग्रह], एक जनांदोलन के गर्भपात की त्रासदी [ राजनीतिक लेख के संग्रह], सूरज का शिकारी (बचवन ला लिखल कहानियन के संग्रह), प्रेमचंद व्यक्तित्व और रचना दृष्टि (संपादित) अउर सुनील गावस्कर के प्रसिद्ध किताब ‘माई आइडल्स’ के हिंदी अनुवाद ‘मेरे प्रिय खिलाड़ी’ नाम से आ पॉलिन कोलर के ‘आई वाज़ हिटलर्स मेड’ के हिंदी अनुवाद ‘मैं हिटलर की दासी थी’ के संपादन प्रकाशित बा.\nमोबाइल नं॰ 0522-2207728, 09335233424, 09415130127\n'जै कन्हइया लाल की'\nOne thought on “लोक कवि अब गाते नहीं – १९”\nजुलाई 26, 2013 को 11:19 पूर्वाह्न पर\nबहुत सुन्नर लोक कवि के १९ कड़ी . बहुत नीमन लागल.


पौरा – Anjoria\nSeptember 8, 2020 Editor कहानी, साहित्य 0\nरामनरेश शर्मा ‘शिक्षक’\nबेटी लक्ष्मी के शादी खातिर रमई छानि दिहले. कहीं वर-घर ना मिलल, कहीं वर मिले त घर ना रहे, त कहीं घर मिले त लक्ष्मी योग वर ना मिले. कहीं करिमन त कहीं कोते गरदनिया, त कहीं कान-कोतर त कहीं अंगूठा टेक नाँव से वकील जज कलट्टर लइका भेटा सँ. धावत-धावत रमई के पाँव पीरा गईल. चारो ओर से घुम-घाम के आवे त बेटी सुधिया, जवना के उपनाम बेटी लक्ष्मी रमई रखले रहले, के महतारी बुधिया, कटोरी मे गुड़, एक लोटा पानी आ गिलास लेके तुरते हाजिर हो जासु.\nआ बेना डोलावत धीरे-धीरे पूछल सुरू करे, ‘का भइल ह, कइसन वर-घर बा, कुछ बातचीत भइल ह की ना ? बुधिया के मन शुभ समाचार सुने खातिर बेताब रहे. बुधिया के मन में डर बनल रहे कि रमई गुस्सा में आके घुड़क न देसु.\nकाहे कि परेशान लोग खिसियाला बहुत, काहे कि कहीं से हारल-थकल अइला पर निमनो बात कई बेर अच्छा ना लागे. कबो-कबो रमई बुधिया के जवाब तीखा दे देसु. कहे कुछऊ ना भइल ह. बेटी जनमवले के फल मिलऽता आ कबो-कबो कहे ठीक-ठाक शादी ना बा, ओकरे खानदान में दागी बा. कबो जवाब में कहे ओइजा के लइका के बाप बड़ा घमण्डी बा, सोझा मुह बात नइखे करत. कौनो-कौनो त अइसनो बाने जवन एक गिलास पानी पिये के नइखे पूछत.\nबुधिया अच्छा समाचार सुने के बेताब रहति बा बाकिर रमई का करे ? चारू ओर से आके मन-मारि के बइठ जाव. बुधिया से एकान्त में बतियावे बेटहा कई प्रकार के बाने. एगो कहत रहे हमरा बिक्खो ना सहेला, हम कवनो ढंड कवन्डल ना करब. लइका भेज देब आ दहेजे के पईसा से चऊराहा पर के जमीन पर घर बनवा देब. कवनो-कवनो त अपने औकात से अधिका दहेज माँगत बाने, एहु तरह के कुछ बात सामने आइल ह कि दहेज के लालच में लइकनीन के जहर देताने, जरा देत बाने, आ मुवा देत बाने.\nएक दिन रमई एक जगहि से लइका देखि के अइले. हारल-थकल रहले. तबले उनके मीत कन्हई फोन क के कहले अरे तू का परेसान बाड़. तहरे नियरवे एगो लइका उसर टोला में बा जा देख आव. लइका पढल-लिखल हुसियार बा आ सुन्दर-सुशील बा. लइका के बाप के नाम झमई ह. खदेरू कहले अगर बात बन जाई त रमई आ झमई में बड़ा मेल रही.\nदुसरे दिन रमई अपने मीत कन्हई के लेके उसर टोला झमई के घरे पहुच गइले. झमई शादी करेके तइयार रहले. कौनो अच्छा शादी मिले त शादी तय कली. दुनो जाने के बात बनि गइल. शादी तय हो गइल. दिन-बार परि गइल. खूब धूम-धाम से सुधिया आ झगरु के शादी हो गइल. शादी एगो मिसाल बनल. शादी में कहीं कवनो तरह के काव-किचकिच ना भइल. सुधिया अपने ससुराल गइल. एक हफ़्ता खुसियाली मनल. घर में सरग जइसन खुशी पैदा हो गइल. सब लोग मिलजुल के हँसी ठिठोली करे, ठहाका के हँसी हसल जाव.\nसमय परिवर्तन शील होला. समय बदलल त दशा बदल गइल. झमई के न जाने कवन अइसन रोग समाइल कि उनुका खाना-दाना पचल बन्द हो गइल. खाना छुट गइल. झमई अगर थोरहु खा लेसु त उल्टी हो जाव. दवा-दारु भइल बाकिर कवनो लाभ ना भइल. देह पियरा गइल. बेमारी गरसते गइल आ एक दिन झमई के उठना हो गइल. परिवार पर विपति के पहाड़ गिर पड़ल. काहे कि झमईए ओह परिवार के देख-रेख करे वाला रहले.\nझगरु अपने बियाह आ पिता के देख-रेख, दवा दारु, मरले के बाद किरिया-करम बितले के बाद जब अपने नोकरी पर गइले त झगरु के मनेजर झगरु के निकाल दिहले. काहे कि बेकारी के जमाना में पराईवेट नोकरी के का ठेकाना ? झगरु के बाप झमई दुध के शौकीन रहले. एगो गऊ पलले रहले. गऊ बड़ा सुन्नर रहलि. बाकिर पता ना का भइल कि ओकर पेट फ़ुलल आ एक घण्टा के बेमारी में खतम हो गइल. ओही समय में बारिस ना भइल, सूखा पड़ गइल. धान मुआरि कटाइल. अनाज पानी ना भइल.\nअब गाँव-घर के माई-बहिन झगरु के घरे आके उनके माई लखिया आ बहिन लखरजिया के काने में मन्थरा लोग दिमाग फ़ेरल शुरु कइल – “कनिया के न जाने कइसन पौरा बा कि अवते ससुरा में पाँव धरते झगरु के घरे विपति के झकोरा आ गइल बा”. एह पर लखिया आ लखरजिया के कौनो ध्यान ना रहे. जवाब देके मन्थरा लोग के मुह बन्द करा देव. जवाब देव लोग – सब समय के फ़ेर होला, विपत्ति-संपत्ति कबो आ केहु पर कबो आ सकेला. बाकिर कहल जाला – “कहते कहते कार हो जाला”. अब धीरे- धीरे लखिया आ लखरजिया के सठाने बइठे लागल. कहे लगली – सो ठीके मुनिया के माई आ जोखना बहू कहत रहलि ह कि कनिया के पौरा बड़ा बाउर बा. पौरा एकर ठीक ना बा. अवते घर के दिन-दशा खराब हो गइल. सुधिया सुन सुन के बड़ा दुखी होखे. सुधिया के लगे एकर कवनो जवाब आ इलाज नाहि रहे. जब लखिया लखरजिया ताना मारल शुरु करे त सुधिया एतने कहि पावे – बताईं एमे हमार का दोष बा ? ई त भगवान के लीला ह, समय के दोष ह. बाकिर लखिया लखरजिया के तेवर अउर तेज होत गइल आ हर समय ताना दिहल शुरु क दिहलि – ते त अवते अपने ससुर के खा गइले, मरदे के नोकरी लीलि घरले आ दुवारे के शोभा खा गइले. ई सुनि सुनि के सुधिया के करेजा में बान के तरे लागे. सुधिया के करेजा फ़ाटे लागे. आँसू के धार बढियाइल नदी के तरह बहे. आंसू से सुधिया के अचरा भीजि जाव. मन मसोस के रहि जाव. कुछऊ उपाय सुधिया के ना सुझे. दिन-रात पहाड़ जइसन लागे लागल. जौने घर में सरग के आनन्द रहे ओही घर में आज एक एक छन बीतल पहाड़ हो गइल बा. कइसे समूचा जिनगी बीती. सोचि-सोचि दुख के सागर मे सुधिया डुबत उतराति बा.\nआखिर एक दिन लखिया आ लखरजिया दुनु मिल के सुधिया के घर से निकाल दिहलि आ कहली – डाईन चानडालिन ते हमरे घर के तहस नहस क दिहले. अब तोर ए घर में बसर ना होई. ते अब आपन दुसर राहि देखु. झगरु अपने माई आ बहिन के आगे कुछ ना कहि पावे. चुप रह जाव. सुधिया रोवत गावत अपने नईहर गइल. जब सुधिया के महतारी बाप सुधिया के दशा देखले त दुनु जाने के करेजा फ़ाटे लागल. बेटी लक्ष्मी (सुधिया) के अकवारी में पकड़ि दुनो जाने डहके लागल लोग. दु चार लोग जुटि गइल. लोग हाये हाये करे लागल. जवने बेटी के जनम लेते रमई के नोकरी लागल आ परिवार में सोना अइसन भाई आ गइल, धन दौलत दिन दुना रात चौगुना बढे लागल, जवने के चलते सुधिया के नाव रमई लक्ष्मी बेटी रखले रहले आ हर दम लक्ष्मी बेटी कहि के पुकारे आ सगरो गाँव में लक्ष्मी नाव रखले के बात फइलल बा. सगरी गाँव जानत बा कि काहे रमई सुधिया के लक्ष्मी बेटी कहि के बोलावेले. ओही बेटि सुधिया (लक्ष्मी) के पौरा खराब कहि के ओकर सास ननद घर से निकाल देहलि हई. अब रमई का करे. दु चार लोग के लेके आ सुधिया के लेके ओकरे घरे गइले. ओ गाँव (उसर टोला) के पंच परधान के जुटा के पंचइति करावे लगलन. ओमे कुछ लोग जे पढ़ल लिखल रहे ऊ रमई का तरफ़ से बोले लागल – “सुधिया के कवनो दोष ना बा. समय त आवत जात रहेला. कबो अच्छा दिन होला त कबो बुरा, कहल बा सब दिन होई ना एक समाना. ए मामला में लखिया आ लखरजिया सबसे बड़हन दोषी बाड़ी आ पौरा एगो समाज से उपजल दोष बा.” बाकिर जे पढ़ल-लिखल ना रहे आ पुराना विचार धारा के रहे आ जे सबसे बड़ा सेसर आ बतबढ़ रहले ओइसन दु चार जाने एक स्वर से बोलले – काहे, सुधिया के दोष नइखे ? एकरे अवते झमई के बेमार परे के चाही? आ ऊठना हो जाएके चाही ? आ नोकरी छुट जाये के चाही ? आ पचास हजार के दुवारे के शोभा गउ के मर जाये के चाही ? आ एकर अइसन बाउर पौरा बा कि घर में पाँव रखते सगरो सुख संपत्ति खतम हो जाए के चाही ? जन धन सब पर आफ़त आ जाये के चाही ? ई सुन के लखिया आ लखरजिया के सात हाथ के करेजा हो गइल. ए बईठकी मे केहु केहु कहल कि सुधिया कहीं नाही जाई. एकर इहे घर ह, एही घर में रही. केकर मजाल बा जे घर में ना राखी. झगरु के महतारी आ बहिन के बोलले के आगे पंचयती में केहु के ना चले. महतारी बेटी खड़ा होके कहली सँ – “जे सुधिया के बड़ा हीत दाई होखे उ अपने घरे ले जाके राखो. हमरे घर में एकर पाँव ना पड़ी. हारि पाछि के रमई सुधिया के लेके अपने घरे आ गइले. फ़िर कुछ दिन बाद रमई सुधिया के लेके दुसरकी पंचयती करवले. समय बदलल सुधिया के गाँव में परधान एगो पढ़ल-लिखल ईमानदार समझदार हो गइल रहले आ लखिया लखरजिया के परभाव मे कमी आ गइल रहल. जब पंचयती के बईठकी भइल त ओमे झगरु के बोला के परधान झगरु के फ़टकार लगावल शुरु कइले. कहले – ए झगरु तोहार पढ़ल लिखल सब बेकार बा. तू त पढ़ल लिखल गँवारो से बदतर बाड़. तुहीं अपने इमान धरम से बतावऽ कि एमे सुधिया के का दोष बा ? अब झगरु के समझ में आ गइल कि ई त ईश्वरी देन ह. जवन घरी जवन होखे के होई उ होई. ओके केहु न टाल सकेला, न मेटा सकेला. त सुधिया के काहे सतावल जात बा. अब झगरु पंचयती में सुधिया के राखे के कबूल क लेहले आ सुधिया अपने घरे रहे लागल. सुधिया एगो पढ़ल लिखल समझदार रहली. पिछलि सगरो बात भुला के अपने परिवार में प्यार से रहे लगली. अपने सासु ननद के सेवा मन लगा के करे लागल. ओहि समय में जवन झगरु के नोकरी छुटल रहल नोकरी बहाली के चिठ्ठी आ गइल आ झगरु नोकरी करे लगलन. अब सुधिया के घर धन-धान्य से भरपूर हो गइल. ओही समय में झगरु एगो दू लाख के लाट्री लगवले रहले ऊ लाट्री झगरु के नाव से निकल गइल. खेत पर झगरु के पटीदार फ़र्जी मुकदमा कइले रहे ओ मुकदमा में झगरु के डिग्री हो गइल. मारे घर में आ बहरा चारू ओर से पईसा के बरखा होखे लागल. खेती बारी से अमदनी बढि गइल. धीरे-धीरे सुधिया के बेटा सेयान हो गइल. ओकरा सरकारी नोकरी मिल गइल.\nएक दिन झगरु लखिया आ लखरजिया सब मिल के सुधिया के बइठा के पिछली बात पर चर्चा सुरु क के सुधिया से माफ़ी मागे लागल लोग आ कहल लोग – “हमनी से बहुत बड़हन गलती हो गइल बा. जेतना दुख हमनी दिहले बानी जा ओके माफ़ क द. एमे तहार कवनो दोष ना रहल ह. पौरा के भरम में पड़ि के हमनी से गलती भइल ह. पौरा एगो समाज से उपजल भ्रम ह जवना के लेके तोहरा के एतना दुख दिहली ह जा. विपती सम्पती त समय के फ़ेर ह जवन जब होखे के होई ऊ होई, ओमे केहु के दोष ना होला. तहार नाँव जवन तोहार बाप रमई रखले रहले – लक्ष्मी बेटी, त तू लक्ष्मी बेटी ना सचमुच सही के लक्ष्मी बाड़ु. आज से तोहार नाँव लक्ष्मिए रही. सभे तहके लक्ष्मी नाँव से पुकारी. तू हमरे घर में लक्ष्मी जी के रूप में पाँव रखले बाड़ू”.\nग्राम -परसहवा, पोस्ट -कसया, जिला -कुशीनगर (उत्तर प्रदेश )\nमोबाइल – 9005840826\nरामनरेश शर्मा शिक्षक


‘नाच नचईया धूम मचईया’ के एंकर बनले मनोज तिवारी – Anjoria\nनवम्बर 25, 2011 महुआ टीवी\nभोजपुरी फिलिमन के मेगा स्टार मनोज तिवारी ‘मृदुल‘ भोजपुरी के एकमात्र मनोरंजक चैनल महुआ टी.वी. पर देखावल जात अनोखा डांस रियलिटी शो ‘नाच नचईया धूम मचईया’ के एंकरिंग करत लउकीहें.\nअब कॉमेडी करेंगी सुप्रेरणा सिंह…


हंसावत हंसावात पेट फुला दी ‘मोर्चाबन्दी’ | CinemaBhojpuri.in\n- Tagged: मोर्चाबन्दी\t- no comments\tभोजपुरी फिल्म ‘मोर्चाबन्दी’ से जुड़ल हर आदमी के कहना बा कि ई फिलिम देखे वालन के हंसा-हंसा के पेट फुला दी. लेखक-निर्देशक संजय श्रीवास्तव, फिल्म के नायक राजीव दिनकर आ मनोज टाईगर त डंका के चोट पर एह बात के दावा करत बाड़ें कि ई फिलिम देखेवालन के पाई पाई वसूल करा दी.\nनिर्मात्री गीता श्रीवास्तव के एह फिल्म ‘मोर्चाबन्दी’ के शूटिंग उत्तर प्रदेश के सुल्तानपुर में कइल गइल बा. रौनक क्रियेशन आ सिल्वर स्क्रीन क्रियेशन के बैनर तले बनल एह फिल्म में मनोज टाईगर आ राजीव दिनकर के अलावा श्री कनकनी, प्रीती अउर रंजीव वर्मा के मुख्य भूमिका बा.\nमिलत जुलत27 जुलाई से सिनेमाघरन में देखावल जाई ‘खुद्दार’ (1)आलोक कुमार के ’गंगा जमुना सरस्वती’ १५ अगस्त के रिलीज होखी (1)’हीरो’ चमका दिहलसि प्रवेशलाल यादव के (1)अब मुंम्बई के मन डोलाई ‘देवरा पे मनवाँ डोले’ (1)मिस जम्मू अनारा गुप्ता संगे शुभम तिवारी (1)To the official site of Related Posts via Taxonomies.\tLeaveaReply Cancel reply


डाउनलोड ऐप बनाने के लिए पैसे Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nBihar Election 2020: बिहार चुनाव मडाउनलोड ऐप बनाने के लिए पैसेें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंमीडिया से पैसे बनाने के लिए कैसे पैसेBihar Election: बीजेपफ़ोन बनाने के लिए अंशकालिक करें मेकअप पैसा क्या हैंी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगी\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीमीडिया से पैसे बनाने के लिए कैसे पैसे\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंडाउनलोड ऐप बनाने के लिए पैसे\nहाल ही में अद्यतित ：2021-01-23 11:33:51


का बा सतुआनि के परब के कारण, महात्म्य अउर महत्व - खबर भोजपुरी\nका बा सतुआनि के परब के कारण, महात्म्य अउर महत्व\nBy कुमार आशू\t On Apr 14, 2022\nसतुआन भोजपुरी संस्कृति के काल बोधक पर्व ह। हिन्दू पतरा में सौर मास के हिसाब से सुरूज जहिआ भूमध्य रेखा (बिसुवत रेखा) से उत्तर के ओर जाले तहिये ई पर्व मनावल जाला। एह खगोलीय घटना के मेष संक्रांति कहल जाला; काहें से कि एही दिन सुरुज मेष राशि में प्रवेश करे ले। एहि दिन से खरमास के भी समाप्ति मान लिहल जाला।\nअइसे त सुरुज के अयनचलन के कारन वर्तमान समय में सुरुज 21 मार्च के आसपास मेष राशि में प्रवेश करे लें; जहिया दिन-रात बरोबर होखे ला। बाकी भारतीय निरयन पद्धति में ई 13-14 अप्रैल के पड़े ला। एह दिन के भारत में अलग-अलग हिस्सा में अलग अलग नाँव से तिहुआर के रूप में मनावल जाला।\n2411400cookie-checkका बा सतुआनि के परब के कारण, महात्म्य अउर महत्वyes\nकुमार आशू 677 posts0comments\n14 अप्रिल 2022 के राशिफल\nजयशंकर के खरी-खरी, ब्लिंकन के देहने जवाब\nहरतालिका तीज कब बा? आईं जानल जाव तिथि, मुहूर्त, महत्व आ सामग्री के बारे में\nDevshayani Ekadashi 2022: जुलाई में कब बा देवशयनी एकादशी? जानीं डेट, शुभ मुहूर्त,…\nवट सावित्री राखे आला महिला लो खातिर खास बात, जानीं पूजा के विधि\nअतवार के ना भइल ईद के चांद के दीदार, आज आखिरी रोजा, बिहान समूचा देश में मनावल जाई ईद


बगावत में सुदीप के डबल रोल | CinemaBhojpuri.in\n- Tagged: सुदीप पाण्डेय\t- no comments\tधर्मेन्द्र अभिनीत हिन्दी फिल्म बगावत का बाद अब ओही नाम पर बनल भोजपुरी फिलिम “बगावत” में सुदीप पाण्डेय डबल रोल करत बाड़ें. डबल रोल करे में माहिर सुदीप पाण्डेय एहसे पहिले भोजपुरिया दरोगा, मसीहा बाबठ आ मि॰ ताँगेवाला में डबल रोल कर चुकल बाड़ें.\nमिलत जुलतभोजपुरी सिनेमा में अन्ना (2)सुदीप पाण्डे के ‘‘पुलिस फाइल्स’’ (2)सुदीप पाण्डेय स्पीड में बाड़े (2)सुदीप पाण्डेय से भ्रष्टाचार निवारण ब्यूरो पूछताछ कइलसि (2)मनोज तिवारी के क्रिकेट मंदिर आ अउरी फिल्मी खबर (2)To the official site of Related Posts via Taxonomies.\tLeaveaReply Cancel reply


जौनपुर के डीआईओएस के जेल भेजलसि हाई कोर्ट – टटका खबर\nजौनपुर के डीआईओएस के जेल भेजलसि हाई कोर्ट\nइलाहाबाद,13 अप्रैल (वार्ता). इलाहाबाद उच्च न्यायालय अपना आदेश के नकारे वाला जौनपुर के जिला विद्यालय निरीक्षक भाष्कर मिश्रा के जेल भेजे के आदेश दिहलसि. अदालत उनुका के 15 दिन के जेल आ दू हजार रूपिया जुर्मानो लगवले बिया.\nभाष्कर मिश्रा का साथही जौनपुर के एगो विद्यालय के प्रबंधक अजय कुमार सिंहो के जेल भेजत उनुको के एक महीना के जोल आ दू हजार रुपिया के जुर्माना के सजा सुनावल गइल बा.\nविद्यालय के प्रधानाचार्य रणजीत सिंह के अवमानना याचिका पर न्यायमूर्ति यशवंत वर्मा ई आदेश दिहलें. पिछला दस जनवरी 2017 के याची प्रधानाचार्य के सेवानिवृत्ति आदेश के रद्द करत हाई कोर्ट उनुका के सेवा में वापिस बहाल करे आ पूरा वेतन देबे के निर्देश दिहले रहुवे.\nबाकिर डीआईओएस आ स्कूल के प्रबंधक कोर्ट के एह आदेश के पालन ना कइलन. अवमानना याचिका दाखिल होखलो पर एह लोग के एगो मौका दीहल गइल रहुवे बाकिर तबो ई लोग अपना जिद पर अड़ल रहि गइल तब अदालत डीआईओएस आ प्रबंधक के व्यक्तिगत रूप से तलब क लिहलसि आ दुनु जने के सजा सुनावत सीजेएम के मार्फत दुनु के जेल भेजे के आदेश दे दिहलसि.\nTags: इलाहाबाद हाई कोर्ट, जौनपुर


Government wants to bring population control law know what has been history of country Bhojpuri: देशभर में होता जनसंख्या नियंत्रण कानून के बात, जानीं कइसन बा इतिहास!– News18 Hindi\nBhojpuri: देशभर में होता जनसंख्या नियंत्रण कानून के बात, जानीं केतना तेजी से बढ़ल जनसंख्या!\n1951 में भारत के आबादी 36.1 करोड़ रहे जवन 2011 में बढ़े के 1.21 अरब हो गइल। सत्तर साल में चौगुना आबादी बढ़ल। आदिमी बढ रहल बा अउर खेत घट रहल बा। अतना मुड़ी के पेट भरे के अनाज कहां से आई ?\nझलक बाबा के बात बनावे में कवनो जोड़ा ना रहे। गंभीर से गंभीर बात भी हंसी मजाक में कह जात रहन। आजो मूड में रहन। कहले, बिहार होखे, यूपी होखे, सगरे देश में एह घरी जनसंख्या नियंत्रण कानूने के बात हो रहल बा। ई चर्चा सुन के हमरा कौलेज के दिन इयाद आ रहल बा। 1970 में एगो सिनेमा आइल रहे ‘यादगार’। मनोज कुमार हीरो रहन। एक फिलिम में एगो गीत रहे- एकतारा बोले तुन तन... कुछ ऐसे लोग भी होते हैं, जो अपनी गलती पर रोते हैं, अपना तो पेट नहीं भरता लेकिन दस दस बच्चे होते हैं, हर साल कलेंडर छाप दिया, परिवार नियोजन साफ किया, तो फिर उसके बाद... फिलिम सुपरिहट रहे।\nपब्लिक के सिनेमा तs निमन लागल लेकिन हर साल कलेंडर छापल ना रुकल। कलेंडर छापत छापत आज भारत के आबादी सवा सौ करोड़ के पार हो गइल बा। झलक बाबा के बात सुने के मंडली में बइठल सभे ठठा के हंस देल। गोबरधन गुरु जी हंसी रोक के कहले, झलक बाबा 1970 से ना बलिक एकरो से बहुत पहिले परिवार नियोजन के कोशिश शुरू हो गइले रहे। दुनिया में भारते पहिला देश हs जहां सबसे पहिले परिवार नियोजन के सरकारी पोरगराम लागू कइल गइल रहे।\nफैमली प्लानिंग लागू करे वला भारत दुनिया में पहिला देश\nकामतानाथ, गोबरधन गुरू जी से पूछले, आच्छा बताईं पहिले गांव-समाज में परिवार नियोजन के केहू बात करत रहे ? जे करे, ओकर के केतना फूहर अदिमी समझल जात रहे ? गोबरधन गुरु जी कहले, एही समझबूझ के चलते तs देश में आबादी के बाढ़ ना रुकल। एकर नतीजा का होई ? केहू ना सोचलस। गोबरधन गुरू जी एकनौमिक्स के बहुत जानकार रहन। ऊ कहले, इंगलैंड के अर्थशास्त्री माल्थस कहले रहन कि जवन हिसाब से आबादी बढ़ी ओकरा अनुपात में संसाधन हरमेसा कम बढ़ी। मतलब जतना आबादी बढ़ी ओह मोतिबाक हवा, जगह, जमीन, अनाज, पानी अउर दोसर सुविधा कम से कम होत जाई। ऊ कहले, हम इकोनोमिक एंड पोलिटिकल विकली ‘इन्गेज’ में पढ़ले रहीं कि कइसे भारत के अर्थशास्त्री गरीबी के संबंध जनसंख्या से जोड़ले रहन। भारत के आजाद होखे के पहिले देश में स्वास्थ्य सुविधा के हालात जाने खातिर सर जोसेफ विलियम भोरे के अगुवाई में कमेटी बनल रहे। भोरे कमेटी कहले रहे कि कुपोषण अउर दोसर स्वास्थ्य समस्या के समाधान खातिर संतुलित भोजन अउर दवा के जरूरत बा लेकिन ओकरो से अधिक जरूरी बा परिवार के सीमित राखल। एह कमेटी के सलाह के धेयान में राख के 1952 में पहिला बेर भारत में परिवार नियोजन के सरकारी कार्जक्रम शुरू कइल गइल। ओह घरी दुनिया के कवनो देश में फैमली प्लानिंग के बेबस्था लागू ना रहे।\nनेहरू के जमाना में बर्थ कंट्रोल के पहिला विज्ञापन\nझलक बाबा के फेन मजाक सूझल। कहले, हमनी के जमाना में तs देवाल पs बड़का-बड़का बिज्ञापन पेंट कइल रहत रहे जवना में पुरुष परिवार नियोजन के उपाय बतावल रहत रहे। गोबरधन गुरू जी कहले, ई बिज्ञापन भी बहुत पहिले शुरू हो गइल रहे। लेकिन ओह गरी पढ़ल लिखल लोग के धेयान में रख के पहिले अंगरेजी में छापल गइल रहे। नेहरू जी के जमाना में पहिला बेर 1962 में पुरुष परिवार नियोजन के बिज्ञापन छपल रहे। नेहरू सरकार दू बच्चा के जनम में अंतर राखे के खतिर अउर बर्थ कंट्रोल खातिर ई बिज्ञापन तइयार करवले रहे। लेकिन जागरुकता के कमी के चलते एह अभियान के कामयाबी ना मिलल। लोग एह बिषय में बात कइल भी खराब समझत रहन। सरकार बहुत कोशिश कइलस कि लोग अपना मर्जी से परिवर के छोटा राखस। पहलि तs कहात रहे कि दो या तीन बच्चे, होते हैं अच्छे। लेकिन एकरा बादो आबादी के रफ्तार ना रुकल। जब 1975 में संजय गांधी जबरिया नसबंदी करावे खातिर अत्याचार कइले तs ओकर नतीजा कंगरेस के 1977 में भोगे के पड़ल।\n1967 में महाराष्ट्र अउर केरल में जनसंख्या बिस्फोट के बिरोध\nकामतानाथ पूछले, इंदिरा जी के जमाना में राज्य के मुखमंतरी लोग जनसंख्या नियंत्रण के बारे में का सोचत रहन ? गोबरधन गुरु जी जबाब देले, 1967 में महाराष्ट्र सरकार प्रस्ताव पेश कइले रहे कि जेकरा तीन से अधिक संतान बा ओकरा फ्री में इलाज के सरकारी सुविधा ना दिहल जाई। एकरा अलावा तीन से अधिक संतान वला सरकारी कर्मचारी के मातृत्व लाभ पs रोक लगावे के बात भइल। केरल जइसन पढ़ लिखल राज्य भी तीन से अधिक संतान वला सरकारी कर्मचारी के मैटरनिटी लिव (मातृत्व अवकाश) देवे से इंकार कर देले रहे। मैसूर राज्य (करनाटक) में भी इहे बेबस्था लागू कइल रहे। पहिले करनाटर प्रांत के मैसूर राज्य कहल जात रहे। 1973 में मैसूर राज्य के करनाटक नांव दिहल गइल रहे। जब जनसंख्या के हिसाब से सुविधा कम होखे लागत तs अपना-अपना तरफ से राज्य सरकार फैसला लेबे खातिर मजबूर हो गइल। शुरू में ई बिषय पाटी-पोलटिक्स के मुद्दा ना रहे। लेकिन बाद में राजनीतिक कारण से ई कड़ाई लागू ना रहल। अब तs जनसंख्या नियंत्रण के विषय राजनीतिक बाद-बिबाद के अउर बड़का मुद्दा बन गइल बा। (अशोक कुमार शर्मा वरिष्ठ स्तंभकार हैं. यह उनके निजी विचार हैं.)


खबर भोजपुरी में (सोमार,9फरवरी 2015) – टटका खबर\nFeb 9, 2015 News in Bhojpuri, छपरा, टटका खबर, बलिया\n(अतवार, 8 फरवरी के खबर)\nपीएम मोदी से भेंट कइला का बाद बिहार के मुख्यमंत्री जीतन राम माँझी कहलन कि इस्तीफा देबे के स‌वाले नइखे. बहुमत के फैसला विधानसभा में करा लिहल जाई. ओने विधानसभा स्पीकर उदय नारायण चौधरी जदयू विधायक दल के नेता का रूप में नीतीश कुमार के मान्यता दे के मामिला अउरी अझुरा दिहले बाड़न. जदयू के व्हिपो नीतीशे का साथ बाड़न से नीतीश का खिलाफ वोट करे वाला लोग दल बदल कानून का चपेटा में आ जाई. माँझी के कुरसी तबहिए सलामत रहि पाई जब जदयू में बड़हन विभाजन हो जाव.\nनीति आयोग संचालन परिषद के पहिलका बइठक में पीएम मोदी कहलन कि मुख्यमंत्री लोग के चाहीं कि राजनीतिक मतभेद भुला के अपना अपना राज्य के विकास खातिर काम करे लोग. एह बइठक में पश्चिम बंगाल के मुख्यमंत्री ममता बनर्जी छोड़ सगरी मुख्यमंत्री आइल रहले. बाद में अरुण जेटली बतवले कि मुख्यमंत्रियन के तीन गो उपसमूह बनावल गइल जवन केन्द्रीय योजना के समीक्षा, मानव संसाधन विकास आ तिसरका समूह स्वच्छ भारत अभियान खातिर तंत्र विकसित करे खातिर होखी.\nअतवार का दिने वाराणसी के शीतला माता मंदिर में आयोजित हिन्दू सम्मेलन में बोलत भाजपा सांसद योगी आदित्यनाथ कहलन कि पता ना ‘घर वापसी’ पर सवाल काहे उठावल जात बा. कहलन कि जब कवनो हिन्दू मुसलमान भा ईसाई बन जाला तब तक कवनो विरोध ना होखे बाकिर जब हिन्दू अपना धर्म में वापस लवटल चाहेला त हल्ला होखे लागेला. कहलन कि हिन्दू समाज के चाहीं कि अपना बीच से छुआछूत खतम कर के एक जुट हो जाव. योगी अमेरिका के राष्ट्रपति बराक ओबामा के आलोचना करत कहलन कि सबले अधिका नस्लभेद त खुद अमेरिका में बा. हमनी का त वसुधैव कुटुंबकम के संदेश दिहिले.\nदशाश्वमेध घाट आ शीतला घाट के फ्री वाईफाई जोन बनावे के उद्घाटन करत केन्द्रीय संचार मंंत्री रविशंकर प्रसाद कहलन कि देश के छह गो धार्मिक शहरन के जल्दिए वाईफाई जोन बना दिहल जाई जहाँ परर्यटक रोज आधा घंटा ले एह सुविधा के लाभ बिना कवनो शुल्क दिहले कर सकीहें.\nबलिया जिलाधिकारी के निर्देश का बावजूद अतवारो का दिने बलिया के बाजार खुलल रहली स. जबकि प्रशासन के सख्त निर्देश बा कि सप्ताह में एक दिन बंदी जरूर राखल जाव.\nअभ्यास मैच में भारत के टीम लागत बा कि हारे के अभ्यास कइलसि आ आस्ट्रेलिया से 106 रन से हार गइल. उमेद कइल जाव कि एह अभ्यास के फायदा टीम वर्ल्ड कप मैचो में उठाई आ लगातार हार के रिकार्ड बनाई. भारत के टीम में से तेज गेंदबाज इशांत शर्मा के हटा के मोहित शर्मा के राखल गइल बा. इशांत के ठेहुना पर चोट लागल बा.\nअतवार का दिने खेत से काम क के घरे लवटत एगो मेहरारू छपार सोनपुर रेलखंड पर गोल्डेनगंज टीसन का लगे ट्रेन से कटा के मर गइल. बतावल जात बा कि ऊ औरत बहिर रहुवे.\nसारण जिला के एकमा में भारत गैस एजेन्सी का तरफ से गैस सिलिण्डर के गाँवे गाँव होम डिलिवरी के सुविधा शुरु हो गइल बा. अब इलाका के लोग के एकमा दउड़े के जरूरत नइखे पड़त.


माओवादियन पर भरोसा कइल भारी पड़ऽता ममता के – Anjoria\nNovember 8, 2011 OmPrakash Singh देश आ समाज, सरोकार 0\nपश्चिम बंगाल के मुख्यमंत्री लोकलुभावन राजनीति का चकोह में लगातार अझूरात जात बाड़ी. जवना माओवादियन के तरफदारी करिके ऊ मार्क्सवादी कम्युनिस्ट पार्टी के ‘हरमाद वाहिनी’ के ‘जंगल महल’ (वनांचल) में धूल चटावे में कामयाब भइली, आजु ओही माओवादियन के ऊ सख्ती से निपटे के चेतावत बाड़ी.\nमाकपा के शासनकाल में जंगल महल में अर्द्धसैनिक बल अउर स्थानीय पुलिस के संयुक्त कार्रवाई के विरोध करे वाली ममता बनर्जी का गोहार पर राज्य के नामी गिरामी लेखक-कलाकार रैली निकलले रहले, जवना से तब के सरकार कार्रवाई रोके खातिर मजबूर हो गइल रहुवे. तृणमूल कांग्रेस अउर माओवादियन का आपसी रिश्ता का बारे में माकपाइयन के लगावल आरोपन के ममता ई कहत खारिज कर दिहले रही कि ‘दुनु संगठन बस बढ़िया दोस्त हउवें.’ ममता के सत्ता में अइला का बाद कारवाई रोक दिहल गइल रहे आ लागल कि युद्धविराम हो गइल. जानकारन के मानना बा कि ई माओवादियन के युद्धनीति रहल. ओकरा अपना के पुनर्गठित करे खातिर जंगल महल से सुरक्षा बल के कार्रवाई रुकल जरूरी रहुवे. फिलहाल बात बिगड़ल जब माओवादियन का हाथे दू-तीन लोग के हत्या हो गइल. एहमें झारखंड के जनमुक्ति मोरचा के रवींद्रनाथ बोस के हत्या से मामिला अउरी बिगड़ गइल. कहल जा ता कि रवींद्रनाथ बोस तृणमूल कांग्रेस में शामिल होखे वाला रहले आ उनुका के माओवादियन के दबावे कचरे के रणनीति बनावे के जिम्मेदारी दिहल जाये वाला रहुवे.\nपश्चिमे बंगाल ना, कई राज्यन में राजनीतिक दल अपना फायदा खातिर माओवादियन के इस्तेमाल कइले. इहाँ ले कि तृणमूल से निपटे खातिर कबो माकपो माओवादियन के मदद लिहले रहुवे. एकरा बाद तृणमूल नंदीग्राम, सिंगूर अउर कईगो दोसरो जगहा पर माकपाइयन के सफाया खातिर माओवादियन के इस्तेमाल कइलसि. अब हालात बदल गइल बा. माओवादी तृणमूल कांग्रेस के कार्यकर्ता अउर नेतालोगन के निशाना बनवला का साथही विकास के काम रोके लगले. दुनु फरीक हालांकि ‘हथियार’ डाले आ ‘हथियार जमा करे’ जइसन शब्दन के बढ़िया से समुझेलें, काहेकि दुनु तरफ के बयान एकदम साफ बा. बीचबचाव करे जे लोग सामने आइल रहे, उन्हनी के भूमिका लेके जन साधारण में बड़हन संशय बा. एहिजा के कुछ बुद्धिजीवी माओवादियन का पक्ष में बयान देत लउकत बाड़े, जेहसे हालात अउरी अझूराइल जात बा. अतने ना कुछ सम्मानित बुद्धिजीवी-लेखक, कवि, कलाकार, नाट्यकर्मी आ फिल्मकर्मी ममता के विरोध में बयान देके माओवादियनके नैतिक समर्थन करत बाड़े. हालांकि इन्हनी के मालूम बा कि अइसन कइला से हालात अउरी अझूरइबे करी. कुछ बुद्धिजीवियन के कहना बा कि सरकार के माओवादियन से शांति बहाली पर बात करे के पहल करे के चाहीं. माओवादियन के ई खूबे मालूम बा कि जंगल महल आ ओहिजा के बाशिंदन के विकास हो गइल आ ऊ लोकतांत्रिक धारा में शामिल हो गइलें त माओवादी आंदोलन बेअसर हो जाई. एही चलते ऊ ओहिजा विकास के काम नइखन होखे देत.\nअब सवाल उठत बा कि का ममता माओवादी आतंक के खतम करे में सफल हो पइहें ? भा, ऊ ओतने सहजता से राज चला पइहें जवना सहजता से ऊ भीड़ बिटोर लेली ? शायद ना कर पइहें, काहे कि एह विद्रोह में अनेके कारकन के बहुते घुरपेंच संबंध बा. ई बस वइसने नइखे कि कुछ हथियारबंद विद्रोही लोग भा संगठन सरकार का खिलाफ लामबंद हो के मोरचा खोलले बाड़े. एकर सबले बड़ घुरपेंच तृणमूल कांग्रेस से माओवादियन के संबंधो बा. पार्टी के नेता रहल कबीर सुमन अपना जीवनी “निशानेर नाम तापसी मल्लिक” किशनजी आ दोसरो माओवादियन के समर्पित कइले बाड़न. ओह किताब में तृणमूल कार्यालय में ममता आ माओवादी नेता राजा सारखेल के मीटिंग के विस्तार से ब्योरा बा. बात राजनीतिज्ञन अउर माओवादी-नक्सलियन में मेलेजोल ले सीमित रहीत त गनीमत रहुवे. एहिजा त माओवादी नेता आ खनिज व्यापार करे वाला धन्नासेठन में सांठगांठ बा. अइसना में आम आदमीए तकलीफ में रहेला, जवन आजुकाल्हु पश्चिम बंगाल में साफ देखल जात बा.\nपश्चिम बंगाल देश के अइसन राज्य ह, जहवाँ राजस्व आय आ साधन सीमिते बा, जबकि खरचा बेहिसाब. एहीसे करजा लेके राजकाज चलावल जात रहल बा. एह चलते अब ई प्रदेश कर्जा में सबले बेसी डूब गइल बा. जवन नेता जेतने लोकप्रिय होला, ऊ ओतने बेसी जनआकांक्षा से घेराइल होला. ममतो बनर्जी का साथहू इहे हो रहल बा.\nअइसन लागत बा कि सत्ता में अइला का बाद अधिकतर मामिला में कामयाबी हासिल करे वाली ममता खातिर माओवाद के समस्या गरदन में फँसल हड्डी हो गइल बा. अकुतइला में हो सकेला कि ऊ कुछ कड़ा कदम उठा लेसु, बाकिर ई उनुका खातिर बहुते खतरनाक बन जाई. माओवादी हलका से जवन बात उड़त फिरत आवत बा आ सुरक्षा एजेंसियनो के जवन आकलन बा, ओकरा मुताबिक सीमा पार से माओवादियन के बड़हन पैमाना पर हथियार मिलत बा. इहे ना, नशा वाला सामान का तस्करी आ जबरन वसूलीओ से ऊ बड़हन मात्रा में धन बिटोरत बाड़ें. ई तइयारी खतरनाक दिशाईं संकेत करत बा.\nपाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार के संपादक हईं.


Yaad (याद) Ritesh Pandey का दर्दभरा भोजपुरी गाना – Lyrics – Lyrics in Hindi\nRitesh Pandey का सुपरहिट दर्दभरा भोजपुरी गाना याद (Yaad) को Speed Records Bhojpuri यूट्यूब चैनल पर रिलीज़ किया गया है | इस गाना के Lyrics Writer है कुंदन प्रीत जी जबकि Music Director है आशीष वर्मा जी |\nYaad (Ritesh Pandey) Song Details :-\nLakho Hai Deewane – Ankush Raja – Lyrics\nतोहरो के याद हमार आवेला की ना – लिरिक्स\nभुलवलो पs बतिया कवनो भूलत ना बाटे\nगउवा में आइला तs कुछउ धधकाटे\nकी जईसे हमके सतावे तोहके हो….!\nकी जईसे हमके सतावे तोहके सतावेला की ना ऐ जान\nतोहरो के याद हमार आवेला की ना ऐ जान\nपहिले तs फुलवा गुलाब होखs खिल के\nचहकs चिरईयन जईसे हमरा से मिल के\nअब जब फेरेलु नजरिया दिल समझावेला की ना ऐ जान\nभले ना सुनाले ओकर केहू के रोवईया\nकेहू रितेश के खबरिया बतलावेला की ना ऐ जान\nहो ! केहू हमरो के खबरिया बतलावेला की ना ऐ जान\nYaad – Ritesh Pandey – Lyrics\nBhulawalo Pa Batiya Kawano Bhulat Na Baate\nGauwa Me Aaila Ta Kuchhau Dha Dha Kaate\nKi Jaise Humke Satawe Tohke Ho…!\nKi Jaise Humke Satawe Tohke Satawela Ki Na Ae Jaan\nTohro Ke Yaad Hamaar Aawela Ki Na Ae Jaan\nPahile Ta Phoolwa Gulaab Hokha Khil Ke\nChahaka Chiraiyan Jaise Hamra Se Mil Ke\nAb Jab Ferelu Najariya Dil Samjhawela Ki Na Ae Jaan\nBhale Na Sunaale Okar Kehu Ke Rowaiya\nDaali Se Tootate Kundan Sukh Jaale Pataiya\nKehu Ritesh Ke Khabariya Batalawela Ki Na Ae Jaan\nHo Kehu Hamro Khabariya Batalawela Ki Na Ae Jaan\nmusic video song Yaad (याद) Ritesh Pandey का दर्दभरा भोजपुरी गाना – Lyrics\nYaad Aave Yaad Aave Lyrics – M.S. Subbulakshmi\nGaribi Song Lyrics in Hindi – Ritesh Pandey\nमुझे याद है Mujhe Yaad Hai Hindi Lyrics- Yasser Desai